
Cinci ani dela înființarea străjeriei 


Implinindu-se cinci ani de când M. S. Regele a dat viață mărețului gând de 
a deschide un drum de nouă lumină tineretului român, prin înființarea străjeriei, se 
cuvine ca, în liniștit popas sufletesc, să ne întoarcem cu gândul spre trecut. 

Veţi găsi, dragi străjeri, în strădaniile depuse dealungul timpului scurs pentru 
a da străjeriei strălucirea de acum — nepieritoare pilduiri și puternice îndemnuri, 
vrednice a vi se întipări adânc în suflete, pentru ca din ele să înflorească alesele 
virtuți, care să vă călăuzească, la tot pasul, drumurile vieții. 

Astăzi, înalta semnificație a întemeierii străjeriei își proectează viu luminile 
peste țara întreagă și roadele pe care le dă,zi de zi, noua ctitorie a Marelui Străjer, um- 
plu sufletele tuturor de aleasă mândrie și puternic avânt. 





Septembrie 1934, Breaza M. S. Regele și cei dintâi străjeri 


Aceşti primi cinci ani de activitate constitue o grăitoare dovadă de ceeace 
se poate înfăptui când inima și gândul vibrează pentru un ideal superior, pus în 
slujba Țării și a Acelui care-i străjuie destinele. 

Aducând, în această clipă sărbătorească, prinosul adâncii noastre recunoștințe 
Marelui Străjer, pentru nepieritoarea operă ce ne-a dăruit, să ne legăm cu o și mai 
statornică hotărire ca întreaga noastră putere de muncă şi de jertfă s'o închinăm 
Ţării și Regelui nostru. 

Sănătate ! 

După un sfert de veac.. 


La 27 Septembrie 1939 se împlinesc 25 ani dela 
moartea regelui Carol I. Şi cu cât vor trece vremu- 
rile, cu atât personalitatea primului rege se va de- 
fini mai hotărît și va apare mai măreaţă. 

A venit în ţară din chemare lăuntrică și până a 
închis ochii a simţit și a lucrat românește. „Am şi 
devenit Român“, n'a fost o vorbă de ocazie, ci un 
legământ. 

Carol I a înţeles, dela început, rostul misiunii sale: 
durare de țară nouă pentru veac nou. 

Nimic improvizat. Nimic de ocazie. Totul adânc, 
solid, valabil peste vremuri. 

A întemeiat dinastia. A știut, în clipe de răspun- 
dere, să-și închidă frământarea personală, asigurând 
continuitate la tron, cu grijă de Suveran. Continua- 
torul, Ferdinand I, trebuia să fie Intregitorul, iar 
nepotul, M. S. Regele Carol al II-lea, trebuia să a- 
jungă să împlinească prevederea bunicului, rostită 
la botez : „Vedeţi acest mic principe? Va fi un mare 
rege !* 

A intuit perfect politica externă a ţării. Patru 
probleme i se puneau în față: legăturile cu Turcia 
suzerană, cu statele creştine de peste Dunăre, cu 
dualismul austro-ungar și cu Rusia. Cu prestigiu și 
cu demnitate, dar și cu arma în mâini, a asigurat și 
independența României şi „implorarea de asistență 
a Greciei“ şi rolul de „călăuză pentru guvernul sâr- 
besc“ şi o „atenţie plină de jertfe pentru neamul 
bulgăresc“, ce nu-și avea încă un stat înjghebat, și o 
recunoaștere a situaţiei României din partea fostului 
imperiu habsburgic, ce nu vedea cu ochi buni un 
principe, pe tronul ţării noastre, dintr'o ţară duș- 
mană ei atunci — nu mai vorbim de neplăcerea ce 
i-o provoca întărirea unei țări de neam românesc, 
care ar fi putut pune probleme incomode pentru 
politica internă a imperiului — precum şi o accep- 
tare a Rusiei, care cu greu vedea gurile Dunării 
scăpând de sub inlluenţa ei directă. Carol 1 a stat 
hotărît la locul său, şi-a făurit coroana regală 
din oţel de tun, pe câmp de luptă, arătând că există 
o Românie mică, dar vrednică şi tare, capabilă să 
primească, cu modestie, dar și cu prestanţă, şi vizita 
imperială habsburgică la Sinaia, și vizita imperială 
rusească la Constanţa. România își afirma, prin pre- 
stigiul regelui, prestigiul şi rolul ei, în colţul sud- 
est european, lăsând să se întrevadă contribuţia de 
viitor în cultura lumii. 

Carol 1 n'a avut numai zile senine în interior. Dar 

cu tact, cu iubire, cu conștiința rostului Său, a știut 
să împrăștie și reaua credință şi nedreptatea, trans- 
formând adversarii răsleți în devotați slujitori, lu- 
ându-i adesea în chiar cea mai apropiată colaborare. 
A închegat, cu viziunea clară a omului de stat, uni- 
tatea nației, în jurul simbolului unităţii naţionale: 
REGELE. 

Regele Carol 1 


In fine, n'a conceput nici o operă a epocii regali- 
tare, decât cu o singură notă: a definitivului. Un 
stil „Regele Carol I“ se poate urmări nu numai în 
viața socială a vremii, dar şi în clădirile de institu- 
ţii, în monumente, în mânăstirea regală dela Simaia, 
în Castelul Peleş, în colecţia de tablouri din pala- 
tele regale, în cărţi, în dicţionarul limbii române, în 








fundația universitară ce-l poartă numele, în tot. Sti- 
lul Carol I-stă mărturie a concepţiei regale despre 
gradul de desvoltare interioară culturală a ţării. 
„Dacă Regele Carol I a întemeiat şi consolidat di- 
nastia, dacă a așezat temeliile regatului, dacă a ri- 
dicat prestigiul ţării în afară, dacă a înzestrat-o cu 
opere ce și azi fac mândria poporului românesc, 
dacă a organizat armata, valoarea personalităţii 
sale stă — mai ales — în altceva: VALOAREA MO- 
RALĂ. 

O viață sobră, o viață de majestoasă modestie, 
nimic sgomotos, nimic turburător. | 

„Eram copil. Pe o stradă oarecare a Bucureşti-lor, 
un militar, modest îmbrăcat, se plimba. Nimeni în 
jur. Un însoțitor ceva mai la distanţă, nu-l obseryai 
decât căutat. Din chipurile de prin cărți cunoşteam 
figura. Am îngheţat cu șapca în mână. lar El... a 


„dus degetul la chipiu, mulțumindu-mi... 


La 25 ani dela moartea Sa, să deschidem cărțile, 
să cetim cuvintele Sale, să cercetăm faptele Sale, 
să depunem floarea rară a recunoștinței pe piatra 
funerară dela Curtea de Argeș sau pe soclul monu- 
mentului din faţa Palatului Regal și să ne legăm să 
păstrăm cu pietate moștenirea dată. 

TOMA 1. STRELICOVSKY 


ara Ylouă 


Române ! 


Scaldă-Ți fruntea'n mândrie! 
Blesteme în scrum se surpară. 
Prăbuşiri binecuvântat înălțară : 


mâini stăpâne 


dârz Iţi durară 
Nouă Românie, 


Române! 


Române ! 


* Trăieşti Istorie. 
Cartea Ţării — deschisă de fără pereche victorie — 
din nou îşi înmoaie în Nemurire filele. 
Izbavă şi slavă arcuie zilele. 
Căi ce străluce se-aștern sub noul Tău mers, 
Imvie Muşatinii şi Basarabii : 
lumină iau tarii, vlagă beau slabii. 
Pasul Tău sună ca'n epopee un vers. 


Române ! 


Trăiești Istorie. 


Păstreaz-o bine'n memorie : 


zestre copiilor, miilor, 
ce vitorul Ți-l cresc; 


mândrie învăţătorilor de mâne 


ce pe copiii copiilor 


îi vor învăţa sbuciumata glorie 


u Neamului Românesc, 


GEORGE VOEVIDCA 








O așezare de români neaoși, cu un arhaism im- 
presionant, este cea din Țara Oașului, numire întâl- 
nită şi în cronica lui Simion Dascălu. E un fior et- 
nic vârit până sub creasta Ţibleșului, zid de lavă 
întărită. N'ai putea bănui că la o distanță nici de 
50 km. depărtare de puternica stațiune de înstrăi- 
nare, se găsește o insulă de românism curat, cu o 
viață arhaică, aspră, sănătoasă. 

Mosaicul nostru etnic prezintă încă atâtea colțuri 
răinuite, încât prin studiarea lor amănunțită ai pu- 
tea reconstitui, din aspectul actual, desvoltarea în 
timp a întregului trunchiu românesc. 

Străbătând cele 16 sate din Țara Oașului, fără să 
vrei socoţi populația sau scoborită din spre nord, 
din Maramureș sau uitată și lăsată'n isolare ca ră- 
mășița vechiului popor trac, chipurile de azi ale bă- 
trânilor aducând aminte pe acele cioplite pe Colona 
lui Traian. In odăiţa fără prisos de mobile, curată şi 
luminoasă, proaspăt văruită, lutuită pe jos, dar pe 
„rudă“ atârnând ştergare cu cusături roșii ca tran- 
dafirul, stătea pe laiță capul familiei. Pe lângă el], 
cu un vădit respect patriarhal, feciorii au rămas în 
picioare, Indesat, ciolănos, cu grumazul scurt şi 
vânjos, putea să fi servit drept model pentru o sta- 
tuie, lui: Rodin. Fruntea înaltă, nasul mai mult co- 
roiat, ochi adânci, privire pătrunzătoare ce căuta 
să-ţi sfredelească inima, reprezenta  expresiunea e- 
nergiei încete, apăsate, care înfruntă ursul și fră- 
mântă zi cu zi, an cu an, aluatul brasdei de PărăRi, 

Era întruchiparea energiei etnice. 


La expresiunea de hotărire a privirei, a feței cio- 
lănoase se adaugă deosebita tăetură a părului des, 
adevărată perucă, retezată drepi pe frunte ca și pe 
ceafă. Strălucea, fiind lins, uns cu unt, după obiceiul 
străbun. Și îmbrăcămintea era deosebită. Cameșa 
largă e scurtă până 'n şele. Când omul se a- 
pleacă, se desgolește spinarea de un lat de mână, 
chiar în afara chimirului de piele, lat pânăn sub- 
suori, cu care e închis mijlocul. Ismenele, „gacii“, 
sunt, largi de par fuste, scurte de nu acopăr glesna, 
la marginea de jos cu franzuri, „roiturile“ destră- 
marea pânzei în fire slobode. In picioare poartă o- 

TARA OAŞULUI 


de Prof. I. SIMIONESCU 


pinci gurguiete și întoarse la vârf ca și capetele tăl- 
pilor de sanie. 

Bătrânul vorbeşte aşezat, măsurat. Cei tineri îl 
ascultă cu smerenie. 

Auzind că sunt din Moldova îmi spune: 

—— Tare aș vrea să nu mor până ce n'oi călca și 
eu prin meleagurile acelea. După cum spuneau bă- 
trânii, dintr'acolo ni se trage neamul. 


sh (Pr 
d (fi 

Au scoborit munţii, „cu mare ciurdă de marhă“ 
și cu atâtea ciurde de oi, că le păzea 33 de câini. Ce 
plastică expresiune a belșugului ! 

Tradiţia scoboritului de prin Moldova, poate să 
fie o indicație că Oașenii sunt maramureșeni care 
s'au lăsat pe isvoarele Turului, trecând 'Ţibleşșul. Se 
potrivesc mai ales la port, cu toate că maramureșe- 
nii se leapădă ca dracul de tămâie de vre-o înru- 
dire cu „tâlharii““ din Oaș, gata la sfadă și la pradă, 
după cum la nimica toată sunt în stare să te îr.- 








& junghie cu cuțitul „pe care şi în. mormânt îl duc 
cu ei“. 

Cuţitul, drept e, e nelipsit tovarăș al oașanului ; 
îi găseşti în traista copilului care păzeşte boii la 
păscut, ca şi în a omului în vârstă. 

La naștere se face copilului dar obișnuit un cu- 
ţitaș. E un atavism pronunțat de pe vremea când 
cuțitul era armă de apărare; a rămas semnul firii 
v:oaie, neastâmpărate, mereu gata la harță. La mâ- 
nie cuțitul sclipește în mâna oușanului ca și în a 
sicilianului. 


Trii cuțite în cura: 

Unu sbiară, unu plânge 

Unu carne să mănânce 

(|. Mușlea) 
Când satul e strâns grămadă, sărbătoarea, în 

preajma gărilor, în parcul dela Băile Bixad ori la 
hramul mânăstirii, e un tablou neîntâlnit aiurea în 
România. 


Nelipsită, iarna dar și vara, este „guba“ miţoasă 
pe care o aburcă mereu pe umăr, bărbat şi femeie. 
Scurtă, cu miţele lungi și crețe, e ca un cojoc în- 
tors pe dos. La Căiinești se poartă gube albe; la 
Negrești gube negre, la Trăsolţ, sure. Caracteristic e 
„clopul“, pălăriuță mică, mică de tot, ca un fund de 
ceaun, cu marginile răsfrânte. Purtată pe vâriul 
capului, te miri cum mai ţine la vânt. 

Nedespărţită -de copil ca și de cel mai în vrâstă 
este „straița'“, trăistuța dela şold, din pânză albă cu 
puține înflorituri, din care crucea nu lipsește. La 
botez copilul capătă o trăistuță cu un cuţitaș în 
ea. E semnul distinctiv, pe care-l poartă'n sat ca și 
la drum. Se pune și mortului în sicriu. „Dacă întrebi 
pe un localnic cum e portul bărbaţilor, îți răspunde: 
„cămeşe, gaci şi streiță“ (I. Mușlea). 

Mândră, înzorzonată, este mai ales îmbrăcămin- 
tea femeilor. Fustă albă cu multă horbotă pe lă 
poale, are tivuri roşii; roşii sunt „ciobotele“. Din 
cămeșa curată nu se văd decât mânecile largi, în- 
crețite strâns la încheietura mânei; un pieptar bogat 
înflorit modelează bustul, iar „pogmata“, brâuleţ 
tot numai flori cusute,strânge mijlocul. La gât poar- 
tă salbă, cu canafuri la spate, în față cu „ciucalăi“. 
Fetele lasă cozile pe spate, împletite cu tot soiul de 
panglici multicolore sau prinse de cingătoare. 

Nevestele fac părul conciu. Salbele de pe cap sunt 
uneori mult mai bogate decât cele dela gât. Un obi- 
ceiu care dispare, se mai păstrează numai la cunu- 
nie : codițele mărunte de pe spate, ca o reţea de păr 
la care lucrează şi 2-3 ore numai femei, care mai 
ştiu meșteșugul împletirii lor. 

In sbuciumul jocului flutură panglicele, strălucesc 
salbele, de par oamenii din horă flori. din pajiște. 
Florile sunt de altfel nelipsite din pălăriuţa flăcău- 
lui ca și a băețelului de lângă vacă. 

Neuitată îți rămâne priveliștea  strânsurii de oa- 

meni, gătiți de sărbătoare, în zilele de hram dela 
Mănăstirea Bixadului ce domină toată valea. 

Cadrul naturii e impunător. Spre nord se ridică 
spinarea împădurită a Țibleşului, iar la o parte și 
alta, spre valea largă a Turului și a afluenților săi, 
se lasă colnice tot mai joase până *'n netezișul luncii. 
E un amfiteatru măreț, deschis numai prin poarta 
Turului, singurul râu ce adună apele din depresiune. 

Satele ca niște cuiburi sunt presărate rar. Unele, 
cum e Cămărzana, au casele resfirate până la granița 
spre Ucraina carpatină. 

Jos între brazi stau ascunse căsuţele curate din 
Bixad; sus, pe umăr de deal se înalță Mănăstirea, 
cu clădirile pentru musafiri, cu straturi de flori în- 
grijite și alese. 





Fată din Oaș 


Icoana Maicei Domnului făcătoare de minuni, 
chiamă de Bunavestire, Sf. Petru și Sfânta Marie, 
credincioși depărtaţi. Găsită de un cioban la săpa- 
rea unei fântâni, icoana fu adusă la mănăstire. In 
timpul nopţii dispărea din faţa altarului și se așeza 
în groapa de unde a fost scoasă. Legenda i-a mărit 
faima. 

In faptul zilei de vară, de pe toate potecile şi dru- 
murile se îndreaptă cătră mănăstire puhoaie ome- 
neşti, cu prapurele'n frunte. Se desfund văile; por- 
nesc sate întregi. Unii urcă din șes, alții scoboară 
din munţi, din Maramureş ori Ucraina carpatină. 

La fiecare cruce înfiptă la răscrucea drumurilor 
e popas de rugă. 


Din toate părţile freamătă la început glasuri ar- 
monioase ; mai pe urmă se umple văzduhul de ru- 
săciuni. Credincioşii urcă dealul calvarului, spre a 
străbate în fața icoanei, inundată de flăcările lumâ- 
nărilor. Mâna sfintei e roasă de sărutările fanatice 
ale femeilor mai ales, care cad în extas de cum trec 
pragul spaţiului unde se află icoana. De sus din 





Sătean din Oaș 


turn, clopotele nu contenesc o clipă a resfrânge tân- 
guirile chemătoare, care nu ajung însă a îneca tân- 
guirile oamenilor, cu mânele ridicate spre Făcătoa- 
rea de minuni: 


Maică sfântă te îndură 
Te îndură şi ne scapă. 
Tronul tău e cerul 

Stelele-ţi sunt lacrimi. 
Ascultă-mi biata rugă 
Pururi tânără fecioară 
Neînvinsă şi iubită. 


Rugăciunea aduce aminte pe aceea a lui Emi- 
nescu. : 


Privirea adorată 
Asupră-ne coboară, 
O, maică preacurată 
Și pururea fecioară 


Marie! 





Iar când norodul se odihneşte sub umbra casta- 
nilor, coasta înflorită de sub mănăstire s'a întins şi 
în curtea largă, atât de oacheșe și împestrițate sunt 
hainele, mai ales ale femeilor. 

Sunt credincioși oașenii; bărbaţi și femei umple 
biserica în zilele de sărbătoare. Sunt credincioși dar 
şi superstițioşi. Nicăeri aproape folclorul nu este 
plin cu păstrarea străvechilor credinți. Nu e numai 
amintirea legendarului „Pintea-Voinicul“, erou po- 
pular cu fapte relativ recente, căci n'a murit decât 
la începutul veacului al 18-lea. 

Făptura lui a devenit mititică, în legătură cu uria- 
şii. Sunt păstrate însă obiceiuri din zorile vieţii o- 
menirii. „Focul viu“ căpătat din frecarea  lemnelor 
este mai obișnuit aicea decât în Maramureş ori M-ții 
Rodnei. E pedepsit ciobanul din a cărui neglijență 
s'a stins focul. Păzit cu strictețe, e-mijlocul să nu se 
strice oile. 

Sunt păstrate obiceiuri și vrăji străbune. „Baba“ 
satului e persoana cea mai căutată. 





Biserica din Remetea 


Nicăeri nu sau menținut mai multe credinţi vii. 
„Fata-pădurii e gata și astăzi să momească în bra- 
țele ei de dihanie păroasă pe feciorii care rătăcesc 
prin codri“ (I. Muşlea); mai temută e „Marţolca“ 
de care se înspăimântă fetele, sau „Omul nopţii“, 
numai cu un picior. Şi câte altele. 

Incolo însă oașanul e mândru, aprig din fire. Cel 
ce a fost biruit în bătaie nu mai dă prin sat. la 
drumul codrului. In schimb e bun la suflet și mai 
ales glumeţ. Cântecele lui obișnuite sunt strigătele, 
„țipăturile““, unde își arată ironia către oricine: 





semnul distinctiv al oașanului; o palmă lată îmi 
cuprinde pe a mea, iar căutătura de o adâncime tai- 
nică, cu sinceritate îmi pătrunde în ochi. 

„Să fie dzi gan“ e corul de despărţire al celor pe 

„Să fie dzi gan“ adică „să fii sănătos“; îmi sana pa Ace curiozitatea firească îi adunase în casa celui 
multă vreme în urechi, cuvintele de despărțire ale fginconjurat de respect neprefăcut, tot mai uitat aiu- 
unchiașului în casa căruia am poposit. Un braț vân-inirea, urmele dintr'o viață patriarhală, în unison cu 
jos, bronzat, răsare din mâneca largă ca de antereu, EA a rhaismul păstrat în interesanta Ţară a Oașului. 


I0 așa oi ţipuri 
De şi munţi s'or clăti. 

Su poală de codru verde 


E verde codrul sus, la munte, 
sunt piscuri pline de lumină 
şi râuri limpezi în oglinda 
cărora brazii se închină. 


E umbră, pace și răcoare, 

iar jos în văi şi sus pe creste 
stă risipită pe cărări 

întreaga Neamului poveste. 


Pe-aici au poposit băjenii 
să se ascundă de păgâni ; 
moşnegi cu pletele albite 
şi mamele cu prunci la sâni. 


Pe roibii lor neosteniţi, 
haiducii tot pe-aici trecură, 
ducând pârjolul răsbunării, 
în ochii înjectați de ură. 


Sub poala codrului crescurăm, 


Domnului Comandant al Străjii Țării 
Aici, în inima de codru, 
pe unde urma ni se pierde, 
puserăm cântecului nostru 
veșmântul scump de frunză verde. 


legați de strămoșeasca glie, 
croirăm Neamului în lume 
cărare către veșnicie. 


Și azi, întinerit ne-aşteaptă, 
cu-aceiași inimă de frate, 
ca să ne dea la fiecare 
comoara lui de sănătate. 


Veniţi cu Regele în inimi 
S'apirindem focuri sus pe creste 
şi s'ascultăm cum spune codru 
din frunza Neamului poveste. 





a 





Din nou la lucru! 


de I. C. PETRESCU 


]. Lucrări din foi (pănuși) de porumb. ieftin, la îndemâna oricui. 

Eram deprinși să lucrăm mai mult din firele cele Iată aci ce lucruri frumoase, trainice și folositoare 
lungi de rafie, din acest material scump, adus de se pot face din foile de porumb, pe care ușor le pu- 
peste mări și țări și nesocoteam materialul cel bun, tem avea mai în toate părțile țării : 








| 


In toamna aceasta, după culesul porumbului, când 
vom curăţi ştiuleţii să alegem şi să adunăm cât mai 
multe foi de porumb, mai ales dintre cele albe, lungi, 
mătăsoase. Putem să adunăm şi pentru lucrările 
noastre. în care ne vom dovedi îndemânarea, dar şi 
material de rezervă pentru a-l vinde nelucrat, 


Despică foile în şuviţe sau făşii late ca de un de- 
get. Figura 1. 


Din mai multe făşii, ori din două-trei foi sucite ca 
un sul se face un mănunchiu, peste care se începe 
împletitura astfel: 


La capătul cel gros al mănunchiului, cu o fășie se 

Cum se împletesc foile de 
2 al revistei „De Strajă“, din a- 
nul acesta, un camarad de prin părţile Aradului ne-a 
lămurit cum să împletim mese şi scaune din sfoară 
de foi de porumb. Străjerii, cari sau îngrijit de cu 
toamnă să adune materialul au încercat şi după câte 
stim lucrul a isbutit de minune. 


Ei 
ţ 
SI 
2%, 


fe, 
pr a lie ami 
EBEN 


In numărul 


porumb 


face un nod simplu. Capătul! cel lat al făşiei, care 
trebuie să rămână mai scurt, se apleacă lat, peste cel 
lung și se strânge bine nodul. Capetele fășiei spo- 
resc grosimea mănunchiului. Peste ele vin nodurile 
următoare făcute în acelaș chip. Figura 2. 

După ce ne-am deprins să facem bine astfel de 











ri = 


5 fă De 


lia 


Teasc pentru must de mere 


Camarazii din Medgidia, cari au trimis la expozi- 
țiile străjerești foarte frumoase obiecte din foi de 


porumb, știu să facă şi altfel de împletituri, prin 
înnodarea foilor. 


Iată cum lucrează: 


împletitură, putem porni lucrul pentru o ştergătoa- 
re, coş, fructieră etc. Dacă facem o formă rotundă, 
după 2—3 noduri începem încolăcirea mănunchiu- 
lui, iar dacă dorim o formă ovală, încolăcim după 
mai multe noduri. Nodurile se fac tot la fel, atât că 

făşiile sunt băgate acum cu acul prin mijlocul mă- 
nunchiului, iar fășiile se înoadă pe muche, în afară. 
Figura 3. 

Pentru trăinicia şi frumuseţea împletiturii, cu cât 
obiectul se mărește vom face câte două noduri ală- 
turate, trecând câte două fășii prin acelaş loc. Fig. 4. 

Lucrarea se continuă tot astfel până la terminare. 
Mărimea o dăm după voință. Pentru formă nu ne 
servim de calapoade, ci conducem mănunchiul pe 
marginea împletiturii, după forma voită. Putem fo- 
losi și foi colorate pentru ornamentații. 

II. Teasc pentru must de mere. 

Intr'un sat din apropierea muntelui am văzut cum 
străjerii culegeau merele care cădeau pe jos îna- 
inte de vreme, ca să facă din ele must pentru oţet. 

Fiindcă nu aveau putinţa să cumpere din târg un 
teasc, chiar mai mititel decât cel dela vie, teascul 
pentru mustit l-au făcut ei singuri, foarte uşor și. 
foarte practic: 


Dintr'o bucată de trunchiu au scobit o piuă, așa 
ca un jghiab mic pentru fântână (1). In partea de 
jos au găurit piua și au pus o ţeavă de soc ori de 
trestie pentru scurgerea mustului. (2). 

Merele, bine spălate și curăţite de stricăciuni 
le-au zdrobit în piuă cu un ciocan mare de lemn. (3). 
Peste merele zdrobite au aşezat o scândură groasă, 
mare cât scobitura, iar deasupra scândurii au pus 
câteva bucăţi de lemn. (4). 

Apoi cu o pârghie (prăjină groasă) lungă ca de 
vre-o trei metri, (5) al cărui capăt era înfipt în sco- 
bitura unui trunchiu, (6) au apăsat cu putere, până 
când s'a scurs tot mustul. Bineînţeles că piua era 
așezată lângă trunchiu, sub capătul pârghiei. 

Mustul l-au strecurat și turnat în butoiașul pen- 
tru oțet. 

In altă zi au ras merele pe răzuitoare, le-au lăsat 
aşa câteva zile într'un vas de lemn, apoi le-au mus- 
tit. Rezultatul a fost și mai bun. 





Prima străjeră aviatoare 


Citind acest titlu vă veţi întreba, și pe bună drep- 
tate, este oare adevărat ? 

Vă lămuresc imediat: da. O străjeră blondă, cu 
ochi vioi şi privire energică, în vârstă doar de 19 ani, 
a înfruntat toate piedicile ce i s'au pus în cale şi în 
ziua de 15 Septembrie 1939 şi-a văzut realizat visul 
făurit de mintea sa tinerească, și idealul de a-și sluji 
țara, ideal împlinit după lungi şi grele examene. 

Zoica Gorgos, acesta este numele pilotei noastre, 
s'a hotărît încă din 1936 să urmeze un curs de aviaţie. 
Dar pe cât de frumoasă era hotărîrea şi pe cât de 
dârză era străjera noastră, tot atât de greu era să fie 
şi drumul urmat până la realizarea dorinţei sale. 

Urmează în 1936 la Tineretul Aviatic A. R. P. A. 
un curs teoretic, unde, la sfârşit se clasifică a II-a, cu 
media 9.50. Este refuzată la proba practică, pentru 
vârsta prea mică. 

Urmează o epocă de sbucium sufletesc, deoarece 
pe lângă vârstă, i se cer şi 60.000 Lei, taxe la diferite 
școli la care apelează pentru a putea face și prac- 
tica necesară. 

Abia în acest an este admisă în Asociaţia Awvia- 
tică C. F. R., unde își complectează educația de avia- 
toare. 

După 43 ore de sbor la dublă comandă, este pri- 
ma fată admisă la simplă comandă (singură la bord) 
şi iată pe mica dar hotărîta camaradă, ce de multe ori 
era primită cu zâmbete, că în ziua de 15 Septem- 
brie a. c., pe aeroportul Giulești, în fața une: comi- 
siuni oficiale, în aplauzele camarazilor și camara- 
delor, obține brevetul de pilot gradul 1. 

Visul său acum este să obţină brevetul gradul II 
şi să poată fi gata în serviciul naţiunii. 
Străjeri și străjere, reţineţi din fapta camaradei 


voastre hotărîrea, energia şi dârzenia cu enre trebue 
ss 
i: 3 i 


“ 





ASA 
să duci la îndepunire un ideal. 
Urmaţi-i exemplu și daţi avânt tineresc, entuziast 
dar plin de hotărîre bărbătească, aripilor românești, 
C.R, 








STRĂJERA LA LUCRU 


Dita 





Viorica 


de XENIA NICOLAU 





E toamnă. Livezile, mândre de podoaba ce poartă, aşteaptă 
Comoara câmpurilor noastre se ascunde pe zi ce  culegătorii harnici și voioși să strângă cu grije poa- 
trece în hambarele, ce cu răbdare au îndurat pe mele rumene şi mustoase, ultimele daruri ale pămân- 


ae 
AN o oc eaeee i stie i 





rând, când arşiţa soarelui ce dădea putere să crească tului nostru românesc, în prag de iarnă geroasă și 

roadelor câmpului, când ploaia răcoroasă ce aducea  odihnitoare pentru ogoare. 

hrană proaspătă ogoarelor. Intr'un orăşel de provincie dinspre nordul Ţării, 
Verdele câmpului nu se mai vede; lanurile aurii vestit pentru grădinile și poamele ce-i duc faima 

îți umplu sufletul de mândrie și de încredere în zile până pe meleaguri străine, se văd cete dese de stră- 

senine şi îmbelşugate. jeri şi străjeriţe îndreptându-se spre școală. 

E prima Sâmbătă din anul ce începe. 

Străjerii de pretutindeni au crestat pe răbojul vre- 
mii al cincilea an de viaţă nouă şi bogată în fapte şi 
cu sufletul și trupul întărit, sunt gata pentru munca 
străjerească ce începe. 

Centuria III-a a stolului şcoalei secundare de fete, 
adunată în jurul comandantei, e numai ochi şi u- 
rechi. Sa 

Se pun la cale fapte străjerești, se iau hotărîri pen- 
tru ajutorarea celor nevoiași și se cercetează greu- 
tăţile familiare ale străjerelor din centurie. : 

— Să se ridice în picioare acelea cărora le-a ple- 
cat tatăl la concentrare. 

Un „drepţi“ general s'a executat. Numai Maricica 
a rămas jos, cu ochii trişti, privind cu amărăciune 
la camaradele ei. 

— Maricica, iatăl tău n'a fost concentrat? 

— Tatăl meu este invalid din războiul pentru în- 
tregirea Neamului, dar ne-a spus că de va fi războiu 
se va duce şi el şi va ajuta pe cât va putea fi de 
folos. 

— Staţi jos la locul vostru şi să ne gândim ce pu- 
tem face, după puterile noastre, ca noi, armata albă 
a străjerilor, să fim de ajutor armatei celei mari a 
Țării, 

Câte străjere, atâtea gânduri și atâtea inimi gata 
la orice renunţări, ce ar fi putut aduce — credeau 
ele — mulțumire şi folos. 

— Dragele mele, sunt mândră de voi şi treptat, 
treptat vom încerca să realizăm propunerile voastre. 
Pentru început însă, trebuie să ne mărginim la tot 
ce este mai puţin costisitor, ca să nu împovorăm cu 
nici o cheltuială mai mult pe măicuţa voastră, ră- 
masă singură cu toate grijile casei și ale copiiilor. 

Vom începe să lucrăm pieptare de hârtie pentru 
soldaţii concentrați, pieptare ce ţin cald în timpul 
iernii şi pe care noi le putem lucra uşor şi fără chel- 
tuială. 

Pentru ziua de azi eu v'am adus toate ziarele pe 
care le-am putut strânge și de acum la lucru. 

Fiecare cuib şi-a căpătat partea, iar şefele s'au 
strâns pe lângă Comandantă ca să primească desluși- 
rile necesare. 

Tiparul simplu de pieptar se aplică pe zece foi de 
ziar şi se croiește. Se pune apoi deasupra și dede- 
subt câte o foaie de hârtie albă de pachete, croită 
la fel și se cos teate la un loc, la margini, înaintea 
acului. Se încheie la umăr şi la subţiori, 

Apoi cu făşii late de 5 cm., din orice fel de resturi 
de pânză, se tivesc cusăturile, pentru ca să nu se roa- 
dă și să fie mai rezistente. Se leagă în faţă prin două 
șuvițe de pânză, cusute la gât şi la mijlocul piepta- 
rului. 

Străjerele harnice s'au silit şi fiecare cuib a termi- 
nat până la prânz câte 3—4 pieptare fabricate din 
ziare, pentru concentrați. 

— Ce ar fi ca pieptarul lucrat de mine să-l ca- 
pete chiar fata? spune Viorica. 

— Ştiţi ce, pentruca aceste pieptare să fie pur- 





tate cu mai mare drag de concentrați, fiecare să-și 
scrie numele de botez pe pieptarul lucrat de ea. 
Şi fiecare așa a făcut. 


XX 


Comandantul regimentului din orășelul cu poame 
vestite a rămas foarte mişcat de darul folositor al 
străjeriţelor ce au lucrat pentru concentrați și adu- 
nându-i pe toţi în curtea regimentului, le-a împărţit 
pieptarele și le-a vorbit cu căldură şi convingere 
despre Straja "Ţării, care crește tineretul, pregătin- 
du-l atât pentru timp de pace cât și pentru caz de 
restriște. 

— Cu așa copii lăsați pe la vetre nu trebuie să 
aveţi grijă, căci ei ştiu să se descurce singuri şi să 
ajute și pe alţii! 

Toţi, soldaţi şi comandanţi, întrun glas au into- 





Tiparul de pieptar (spatele) 


nat imnul de preamărire a Acelui ce are în grijă 
copiii "Ţării şi apoi s'au răspândit. 

Petre Bujor, venit dintr'un oraş de şes, își desface 
pieptarul şi îi deslușește semnătura : „Viorica“. 

„Viorica““ rostește și un chip cu ochi albaştrii şi 
părul bălai i se arată în suflet şi ochii i se împăien- 
jenesc, iar două lacrimi scapă pe obraji la vale. 

Iși strânge darul la piept şi își simte copilul mai 
aproape. 





Apărarea antiaeriană 


Temeliile păcii, în Europa, au fost sdruncinate. Tu- 
nul a început să-și spună cuvântul, acolo unde cu- 
mințenia oamenilor n'a fost deajuns, spre a stăvili 
ura și desbinarea. Furia distrugerii a luat locul bu- 
curiei, muncii creatoare, întinzându-se orbește peste 
tot locul, necruțând nici pe cei nevinovaţi. 

Tot ce ştiinţa a creiat pentru ușurarea muncii și 
binele omului, s'a transformat în unelte de distru- 
gere. Avionul, mândria geniului omenesc din secolul 
nostru, împrăștie astăzi moartea și jalea fără să 
aleagă, lovind mai ales pe aceia, care n'au înțeles să 
se pregătească din timp, învățând cum să se apere. 

Pe noi, Dumnezeu și înțelepciunea Marelui Stră- 
jer, Conducătorul destinelor Ţării, ne-au ţinut de- 
parte de pericolul unui război. 

Cu toate acestea, e bine să fim prevăzători şi să 
ne pregătim. 

Orice străjer trebue să cunoască în ce constă pe- 
ticolul aerian și modul cum ne putem apăra. 

Bombele, pe care avioanele inamice le aruncă a- 
supra localităţilor, sunt de 3 feluri: 

a) Bombe explozive, de diferite mărimi (pot trece 
de 1000 kg.). Aceste bombe, prin puterea mare a ex- 
ploziei lor, pot dărâma clădiri oricât de mari, iar prin 
stărămiturile lor şi ale materialelor de construcţie, 
pot omorî sau răni pe cei ce sar afla prin împre- 
jurimi. 

b) Bombe incendiare, mult mai mici (între 500 gr. 
şi 3 kgr.), când cad, prin lovire se aprind şi ard cu o 
temperatură foarte mare (până la 30009), aruncând 
scântei de jur împrejur. Ele aprind orice material 
combustibil s'ar găsi în jurul lor, pe o rază de câţiva 
metri. Dacă se toarnă apă deasupra, focul arde și mai 
tare, căci apa se descompune din cauza temperaturii 
înalte, în H. şi O. 

c) Bombe toxice, care prin explozie transformă 
materialele lichide sau solide (toxice) pe care le con- 
țin, într'o particulă foarte fină, luând aspectul de 
gaze. Aceste gaze pot produce otrăvirea întregului 
organism (gaze toxice generale; de exemplu: acidul 
cianhidric), sufocări (gaze sufocante; de exemplu: fos- 
genul), diferite iritațiuni ca: tuse şi strănuturi (ar- 
sinele strănutătoare fac imposibilă menţinerea măștii 
pe figură), lăcrămare (gaze lacrimogene), greață și 
vărsături. Substanțele cele mai periculoase sunt însă 
cele de felul yperitei; ele produc arsuri ale pielii, 
ochilor, aparatului respirator sau digestiv, mai ales 
că efectul lor nu se simte imediat (fosgenul își 
arată efectul abia după câteva ore). Aceste gaze cu 


de Dr. V. 1. MUSTĂCESCU 
efectul întârziat se numesc insidioase și prezintă cel 
mai mare pericol pentru cei ce nu respectă toate pres- 
cripțiunile. 

Cum ne putem apăra? 

Apărarea contra atacurilor aeriene se îndreaptă : 

1. Contra avioanelor (apărarea activă), luptând cu 
toate mijloacele pentru a le distruge sau a le împie- 
deca să ajungă deasupra teritoriului ţării. Mijloa- 
cele de care dispune apărarea activă sunt : 

Pânda şi alarma. Pândarii dela graniță, descoperă 
avioanele ce se îndreaptă către Ţară şi anunţă prin 
mijloace rapide şi sigure (radiotelefonie, radiotele- 
grafie, telegraf, telefon), toate datele (numărul avioa- 
nelor, felul lor și direcția în care se îndreaptă). Există 
pândari şi în interiorul țării, care anunţă şi ei la cen- 
trală același lucru, putându-se corecta eventuale 
modificări, în direcția ce-o iau avioanele. Centrala 
anunţă imediat grupările de aviație de vânătoare 
şi de artilerie antiaeriană. Avioanele inamice sunt 
întâmpinate de focul artileriei și de avioanele de vâ- 
nătoare. Din lupta aeriană scapă totuşi un număr 
de avioane inamice, care se îndreaptă către țelul lor; 
în drum sunt întâmpinate de alte grupări de artilerie 
antiaeriană și mitraliere antiaeriene. 

Câte scapă, sboară către localitatea unde vor îm- 
prăștia groaza şi moartea, dacă va surprinde o 
populație nepregătită şi neprevenită. 

2, Acuma intră în joc apărarea pasivă, care are de 
scop prin măsurile ce le ia de a apăra populaţia contra 
efectelor bombardamentului aerian. 

Imediat ce vestea a sosit că avioanele se îndreaptă 
către o localitate anumită, se dă alarma prin sunete 
prelungite de sirene, clopote, fluere etc.; când se 
aude alarma, toată lumea, în cel mai scurt timp și în 
cea mai deplină ordine, trebue să intre în adăposturi, 
unde va fi ferită de efectele bombardamentului, 

lată instrucțiunile pe care Comandamentul Apă- 
rării Antiaeriene a Teritoriului, le-a dat pentru pro- 
tecţia contra atacurilor aeriene : 


I. MĂSURI PREMERGĂTOARE 


Luaţi măsuri ca iluminatul interior al apartamen- 
telor de ori ce fel să fie făcut invizibil din afară. 

Procurați-vă masca și trusa contra gazelor, după 
tipul admis de autorităţi şi cari se găsesc la toate fa- 
bricile autorizate. 

Invăţaţi mânuirea măștii și antrenaţi-vă în portul 
ei luând parte la exerciţiile și cursurile organizate 
de autorităţi. Este ştiut că o foarte bună mască, rău 

aplicată pe față nu serveşte la nimic. Conformaţi-vă 
instrucțiunilor ce însoțesc masca. 

Construiţi-vă de. îndată adăposturi contra gazelor, 
conform instrucțiunilor ce le găsiţi la autorităţile co- 
munale. Procuraţi imediat materialul necesar pentru 
amenajarea subsolurilor existente. 


Dacă nu aveţi adăpost, trebue să cunoaşteţi din 
vreme pe cel mai apropiat unde vă veţi refugia. 

Goliţi imediat podurile locuinţelor de orice fel de 
materiale inflamabile. 

Intindeţi pe suprafața podului un strat de nisip de 
2 cm., iar la colțurile podului să se așeze câte o ladă 





de nisip şi o lopată pentru a servi la stingerea bom- 
belor incendiare. 


II. MĂSURI DE LUAT CÂND S'A AUZIT 
SEMNALUL DE ALARMĂ 


Sunete prelungite de sirene, clopote etc. 


Dacă vă aflaţi la domiciliu 
E „200 
Stingeţi luminile, trageţi obloanele, jaluzelele, ru- 
lourile etc., închideţi contoarele de gaz și electrici- 
tate. 

Luaţi masca și trusa de gaze și duceţi-vă în grabă 
la adăpostul cel mai apropiat. 

Astupaţi ieșirile adăpostului cu 2 pături umede, 
iar crăpăturile, cu bucăţi de stofă umedă. 

Proptiţi, dacă este posibil, tavanul adăpostului cu 
stâlpi de lemn, iar la ferestre puneţi saci cu nisip. 

Staţi liniștit în adăpost, să nu fumaţi, să nu mân- 
cați decât când simţiți absolută nevoie, să nu vă fre- 
cați la ochi, să nu părăsiți adăpostul decât când se dă 
semnalul de încetarea alarmei. 

Să se urce unul din membrii familiei. cu mai mult 
sânge rece, în pod, pentru a stinge bombele incen- 
diare sau să localizeze un început de incendiu. 


Dacă vă aflaţi departe de casă 


Grăbiţi-vă la adăpostul cel mai apropiat, arătat de 
gardian; intraţi în adăpost fără a vă îmbulzi şi res- 
pectaţi întocmai regulile afișate în adăpost, sau spuse 
verbal de șeful adăpostului. 


Dacă w'a surprins un atac de gaze și nu aţi avut 
timp să intraţi în adăpost 


Ascundeţi-vă după un zid gros. 
Culcaţi-vă repede la pământ în caz că se aude 











şuerat de bombe în apropiere; să fiţi liniștiți, să nu 
strigaţi să se producă panică. 

Puneţi masca imediat, căutând să vă îndepărtați 
de acel loc mergând pe cât posibil contra vântului 
sau curentului, fără să alergaţi. 

Dacă din întâmplare nu aveţi masca asupra voastră 
să puneţi o cârpă udă la gură și nas şi să rețineți res- 
pirația cât mai mult. 

Să nu atingeţi nici un obiect gazat (fie că s'ar afla 
la domiciliu sau pe stradă). 

Să procedaţi aşa cum spun instrucțiunile scrise pe 





capacul trusei de gaze aflate asupra oricărui locuitor 
și anume: 

a) In caz de yperită (miros de muştar şi stropi 
verzui bruni); 

Spălaţi imediat pielea cu apă și săpun; uscați bine 
şi apoi pudraţi cu praf de clorură de var; 

Vă desbrăcaţi imediat și hainele se vor fierbe în- 
trun cazan (găleată), după care se vor usca la zer 
curat; 

Spălaţi-vă ochii cu o soluție slabă de hyperman- 
ganat de potasiu sau acid boric; 

Beţi un pahar cu apă caldă, în care s'a pus o lin- 
gură de bicarbonat de sodiu; 

Duceţi-vă pentru vizitare și control la primul post 
de ajutor sanitar. 

b) În caz de fosgenare (miros de mucegai sau fân 
stricat); 

Staţi liniștit şi chemaţi medicul, iar până la ve- 
nirea lui, luați următoarele măsuri : 

Spălarea gurii și nasului cu o soluţie slabă de hy- 
permanganat; 

Să înghiţiți din trusa de gaze 2 perle eter, câte 
una la fiecare 10 minute. Dacă nu au început vărsă- 
turile, luați un pahar cu apă caldă. 


III. MASURILE DE LUAT LA INCETAREA 
ALARMEI 
(Sunete scurte de sirene şi clopote) 


Nu părăsiţi locuința și adăpostul, nu circulații pe 
străzi până ce nu se anunţă încetarea alarmei. 

Feriţi locurile gazate, marcate de echipele spe- 
ciale, 


Nu beţi apă şi nu atingeţi sau consumaţi alimente; 
nu îmbrăcaţi haine etc., bănuite că ar fi gazate, până 
ce nu s'a cerut avizul medicului sau al echipelor spe- 
ciale. Aerisiţi adăposturile sau pivniţile. 

Toate mijloacele de apărare contra atacurilor aero- 
chimice vor fi puse în acţiune de autorităţi pentru a 
face față pericolului. 

Locuitorii "Țării să nu aștepte însă totul dela Stat 
ci să caute să se apere singuri pe ei, familiile și 
aproapele lor. 

Cea mai bună apărare contra pericolului aero- 
chimic este părăsirea- oraşelor mari și împrăștierea în 
comunele vecine sau la moşie, vie, conac, fermă, 
rude etc. | 

Cei ce nu au nici o întrebuințare în armată sau în 
serviciile publice din orașe, imediat ce s'a anunţat de 
autorităţi iminența pericolului aero-chimic, vor pă- 
răsi Capitala. 

Aceste instrucțiuni trebuie bine cunoscute și a- 
plicate cu strictețe. 

Legea Apărării Antiaeriene a Teritoriului (art. 11) 
obligă pe toţi cetățenii între 7—60 ani, să ia parte la 
24 şedinţe de apărare pasivă (câte 2 pe lună). Aceste 
şedinţe sunt organizate de către autorităţi (pompieri 
sau altele), arătându-se tot ce trebue să știe orice om 
despre pericolul aerian și modul cum trebue să se a- 
pere. Fiecare trebue să-și aibă masca proprie, cu care 
se exersează să o pună cât mai repede posibil și să 
o păstreze pe faţă cât mai mult timp. Străjerii trebue 
să fie cei dintâi la aceste şedinţe, executând în inte- 
resul lor, toate exerciţiile cu cea mai mare conștiin- 
ciozitate. 

In afară de cunoștințele pe care trebue să le aibă 
orice om despre apărarea pasivă, străjerii mai mari 
trebuie să posede și cunoștințele speciale de lucru, 
pentru echipele de apărare pasivă, în care vor fi în- 
cadraţi într'un eventual război. 

Vor căpăta cunoștințele speciale numai aceia care 
vor fi desemnaţi de către comandanţi să încadreze 
acele echipe. 

In apărarea pasivă, ca în ori şi ce scecialitate unde 
vor activa, străjerii vor şti să se arate demni de nu- 
mele ce-l poartă, păstrând întotdeauna în minte șin 
suflet deviza şi crezul nostru. 


SI 
Pi 

Tinerețea creștină 


Tinereţea este partea cea mai frumoasă a vieţii. 

Este timpul de învățătură, de experienţă şi crea- 
ție, ai omului. 

Tinereţea este vârsta pe care o doresc coiiii, şi 
după care plâng bătrânii. 

Doar ei sunt ispitiţi să vorbească despre tinereţe. 

Copiii fiindcă şi-o închipue rai al desfătării şi bă- 
trânii pentrucă şi-o amintesc ca pe un soare cea a- 
pus mai repede de cât se aşteptau. 

Tinerii, trăind-o, se pare că n'au timp să vorbea- 
scă despre ea. 

Când trăeşti, n'ai nevoie de filosofie, cum zice pro- 
verbul : „Primum vivere, deinde philosophari“. 

Orice flacără are însă şi umbră şi orice dulceaţă 
nu e lipsită de amărăciune. Așa e şi tinereţea. 

Ea este putere, biruinţă, dar nu e scutită de du- 
reri şi căderi. Spre a fi ce dorim, este nevoie ca pe 
poarta intrării ei să fie zugrăvită crucea lui Hristus 
și scrisă cu litere mari învăţătura Sa dumnezeiască. 

Numai o tinereţe creștină şi virtuoasă dă pacea, 
liniştea şi fericirea celui ce o are. 

Fără lumina călăuzitoare a învățăturilor dumne- 
zeeşti ale lui Hristos, tinerețea nu este poartă a vie- 
ţii ci este uşa unei vremelnicii deșarte. 

Tinereţea creştină nu se mulţumeşte cu cele tre- 
cătoare, oricât de ispititoare ar fi ele. 

Ea caută veșnicia. Prin cele trecătoare ea vrea să 
ajungă la cele veșnice. 


de Pr. GH. PASCHIA 


Pentru aceasta, tânărul creștin care trebuie să-și 
dea vieaţa, niciodată nu se plânge că nu a avut timp 
să petreacă, fiindcă are credința că dincolo îl as- 
teaptă o altă vieaţă mai luminoasă şi nesfârșită. 

Tânărul. creştin, punând mai mult preț pe viaţa 


veşnică, nu însemnează că disprețuiește pe cea tre- 


cătoare. Nu! Pentru orice om, viața pământească 
este scumră şi așa trebuie să fie, pentrucă ea este 
un dar al lui Dumnezeu, dat gratuit însă, de o va= 
loare pe care mintea omenească, oricât de genială, 
nu este în stare s'o prețuiască. 

Păstrarea vieţii pământeşti sau  întrebuinţarea ei 
după poruncile creștine, ne duce la viața cerească, 
deci viața cerească este o răsplată a celei pămân- 
tești. | 

Când un tânăr sau orice om, dându-și viaţa acea- 
sta, câștigă pe cea cerească? Numai în două cazuri: 
când moare pentru credință sau pentru patrie. 

De fapt, sacrificiul pentru patrie este tot sacrifi- 
ciu pentru credință, fiindcă patria este creştină şi 
fără ea n'ar fi cu putinţă păstrarea şi apărarea cre- 
dinţei. 

Cel care se jertfește pentru dredinţă şi patrie, tă- 
năr sau bătrân, câștigă tinerețea veşnică, fiindcă 
veșnicia cerească este pururea tânără. 


Deci, tinerețea creștină, virtuoasă sau sacrificată, 
ne aduce pe cea pururea veşnică a cerului. 

Ţara a pierdut un mare slujitor: 
ARMAND CĂLINESCU 


Luminatul şi hotăritul c&rmuitor, 
Armand Călinescu, fostul președinte al 
Consiliului de Miniştri, a închis ochii 
în ziua de 21 Septembrie 1939, răpus 
de gloanțe e ucigaşe ale unor trădători 
de țară. 

Superioarele însuşiri cu care a fost 
dăruit de Dumnezeu precum și marea 
sa iubire de Patrie și Tron, pentru care 
zi şi noapte a muncit şi a veghiat fără 
preget, erau de toți cunoscute şi de toți 
prețuite. 

El a fost un puternic stâlp de reazim 
pentru toți Românii, prin excepționala 
lui energie, inteligență și putere de 


muncă, 
Veșnic prezente vor rămâne în amin- 


tirea noastră, a străjerilor, atâtea c ipe 
înălțătoare când, fie în mijlocul nostru, 
fie sprijinind instituția noastră, ne-a 
arătat, statornic, dragoste şi înțelegere. 





La Sărbătoarea Tineretului — 8 Iunie 1939 


Cuvine-se ca acum când unul dintre cei mai de seamă fii ai României a fost smuls dintre noi, să 
ne plecăm frunţile îndurerate, deasupra mormântului său şi să păstrăm vie amintirea jertfei lui. 





Comandanții străjeri dând onorul la trecerea 


carului mortuar 


Comandanți și străjeri în Gara de Nord 

Activitatea cuibului la inceput de an 


A trecut vacanța de vară cu frumuseţile și far- 
mecul ei. Taberele, coloniile, excursiunile, cari au 
dat prilej la zeci de mii de tineri străjeri să trăia- 
scă o viaţă sănătoasă, au lăsat amintiri plăcute 
în sufletele tuturor. 

Şcoala și-a redeschis porțile și un nou an de 


de A. S. GOIA 


avânt al străjerilor din cuibul tău să se transforme 
în realizări cât mai rodnice. 


Ca să poţi conduce cu rost și cu temeiu, dela 
început, activitatea cuibului tău, trebue să ai un 
program de lucru, făcut dacă nu pentru anul în- 
treg atunci cel puţin pe un interval de 3 luni, — 





muncă începe, un nou an de muncă școlară, de 
muncă, străjerească, de muncă închinată cu avânt 
Regelui şi Ţării. 

Cuibul, mica unitate de lucru în străjerie, incepe 
şi el un nou an de muncă. Străjerii cuibului, re- 
veniți din vacanța de vară recreaţi și cu puteri noui 
de muncă, aduc și ei noui imbolduri frumoase. 

Depinde de tine, șef al cuibului, să faci ca acest 

program care să se încadreze în cel al centuriei 
din care faceţi parte, astfel încât, prin felul cum 
lucrezi, să fii cel mai bun colaborator al coman- 
dantului tău de centurie. 

Iată dece acest program trebue supus aprobării 
comandantului tău de centurie. Iată dece trebue 
să urmezi cu sfințenie toate îndrumările coman- 
dantului tău. 








Intâiul punct şi poate cel mai important, în pro- 
gramul tău, trebue să fie reorganizarea cuibului. 

Adică împărțirea nouă a atribuţiilor străjerilor 
din cuib. 

E de trebuință această nouă stabilire de atribu- 
ţii, fie pentru că, la începutul anului școlar, ai în 
cuib unul sau doi străjeri noui în locul altora ple- 
caţi din cuib (plecaţi la aită școală, rămași repe- 
tenți), fie că se aplică în centuria voastră schim- 
barea prin rotaţie a atribuţiilor străjerilor din cuib, 
din trei în trei luni, pentru ca toți să primească 
pe rând răspunderea îndeplinirii misiunilor legate 
de atribuţiunile, cari revin străjerilor din cuib. 

In împărțirea acestor atribuţiuni vei ține seama 
în primul rând de experiențele trecutului. Ai avut 
pasibilitatea. să-i cunoşti pe străjerii din cuibul tău, 
de felul cum au știut să se comporte în trecut, 
în îndeplinirea îndatoririi lor. Așa după cum co- 
mandantul tău, atunci când te-a numit sef de 


Vei discuta cu fiecare în parte ce are de făcut 
şi cum trebue să procedeze. 

Astfel, cu cronicarul, străjerul căruia îi încre- 
dinţezi caetul cuibului, va trebui să stai de vorbă 
asupra felului cum trebue să-i întocmească. Il faci 
să înţeleagă că este spre bucuria ta, a cuibului şi 
a comandantului vostru, atunci când caetul cuibu- 
lui este cât mai frumos scris, nu numai în ce pri- 
vește ortografia și caligrafia, dar mai ales conţi- 
nutul. aj irbie i 

Il vei îndemna să-l împodobească cu schiţe și 
desene, dacă în cuib este și un străjer care știe 
să deseneze bine. 

Casierului cuibului îi vei da întregul tău concurs, 


să încaseze contribuția de bunăvoie consimțită de 
fiecare străjer, să o verse la timp, cu punctualitate 
în cassa cuibuiui. 

Va trebui să ai raportul lui la fiecare ședință 
asupra mersului încasărilor. 





cuib și ţi-a încredințat o mare răspundere, a avut 
în vedere aptitudinile, aspiraţiile tale și dorința ta 
de a munci cu râvnă, la fel ţine seamă și tu de 
aptitudinile și de dorințele străjerilor tăi. 

„Şi după cum comandantul tău te-a pregătit cu 
mult tact şi dragoste pentru ca să-ţi poţi îndeplini 
rolul de conducător sufietese al celor cinci din 
cuibul tău, la fel și tu caută să-l inițiezi pe fie- 
care cu toată grija și dragostea, în cunoașterea 
şi buna îndeplinire a atribuţiunilor ce îi încredin- 
ţezi în cadrul cuibului. 


Este o datorie națională să-i faci ps străjerii cui- 
bului tău, să-și respecte cu sfințenie și la timp 
angajamentele materiale pe cari le au față de mica 
unitate, căci din cum vor învăţa să le respecte acum 
în cadrul cuibului, își vor îndeplini angajamentele 
și îndatoririle mai târziu faţă de societate și față 
de stat. 

Cu cei cari sunt în restanţă e bine să ai câte o 
convorbire între 4 cchi; e cel mai bun mijloc de 
a-i convinge să-și facă datoria. 

Banii cuibului adunaţi din cotizaţii în trecut cât 

și acei ce se vor aduna de aci înainte, să fie în- 
vestiți în cooperativa stolului, unde trebue să vă 
înscrieţi ca membri; dacă nu vă puteţi înscrie 
fiecare cu o acţiune, atunci cel puţin înscrieţi 
cuibul. 

O grijă deosebită trebue să ai, dela, început, pen- 
tru biblioteca cuibului. Stabileşti împreună cu 
bibliotecarul situația bibliotecii și îngrijiţi să pro- 
curaţi ceeace a mai apărut peste vară, nou și util 
pentru biblioteca cuibului. 

Numerele din revista „De Strajă” și „Cuibul 
Nostru“ sunt anume scrise pentru voi. 

A apărut şi „Carnetul Străjerului“, o carte pe 
care însuși Domnul Comandant al Străjii Ţării v'a 
dăruit-o de 8 Iunie 1939. 

Veţi găsi în acea carte toate cunoştinţele de 
cari aveți nevoe în activitatea voastră. 

La fel, caută în biblioteca centuriei, dacă nu o 
aveţi în acea a cuibului, minunata carte „Din viața 





unui Fiu de Rege“. Citiţi din ea la adunările cui- 
bului și vă umpleţi sufletul de exemplele mărețe 
pe cari ni le dă însuși Măria Sa Marele Voevod, 
prin viaţa Sa pilduitoare. 

Ştiinţa, cunoașterea tuturor lucrurilor Ge cari ai 
nevoe pentru a conduce cuibul, înseamnă putere 
și prestigiu. 

„Nu cunoştinţa numai .teoretică, ci cunoaşterea, 
şi aplicarea practică a cunoștințelor în vieața de 
toate zilele. 

Dar această stăpânire, în felul acesta practic al 
cunoștințelor, se poate câştiga numai prin trăire. 

Experiența altora o găsești în cărţi. Iată de ce 
e bine ca dela începutul activităţii cuibuiui în acest 
an nou de muncă, să te străduești să procuri pen- 
tru biblioteca cuibului, sau să consulți din biblio- 
teca centuriei, cărţile în cari găsești îndrumări prac- 
tice pentru activitatea ta şi a străjerilor cuibului 
tău. 

A apărut nu de mult o mică broşură cu titlul 
„Mijloace de activitate în cuib“, serisă anume pen- 
tru ţine şi pentru străjerii cuibului tău. E menită 

să-ţi ajute în crearea spiritului de cuib, a adevă- 
ratului spirit străjeresc. 

Pentru pregătirea ce vrei so dai străjerilor ţăi 
în vederea taberei din vara viitoare, nu uita ca să 
consulți cartea minunată, „Sub poală de codru 
verde“. Iar pentru ca să poţi îmbogăţi biblioteca 
cuibului cu broșuri de tehnică străjerească, eftine, 
găsești câteva broșuri apărute în Colecţia Răbojul. 

Cel mai bun şi mai intim prieten al tău în cuib 
trebue să fie ajutorul tău, șeful cuibuşorului doi. 
Pe el trebue să îl inițiezi continu și să îl pregă- 
tești pentru ca dela început să-ţi poată ţine locul 
ori de câte ori tu ar trebui să lipseşti din mijlo- 
cul .străjerilor cuibului tău. 

Comandantul tău va, găsi cel mai mare merit al 
tău în faptul că ai ştiut să-ţi pregătești înlocui- 
torul, croindu-i :și lui prestigiu în faţa celorlalţi 
străjeri din cuib și ajutându-l să și-l menție. 

„Cu gospodarul cuibuiui va trebui să faci un pro- 
gram de înzestrare şi de revizuire a tuturor obiecte- 

„lor, cari fac patrimoniul cuibului. 


Cortul sau foile de cort, pe cari le aveţi, şi unel- 


tele, toate trebue revăzute. Stabiliți împreună, 
cari dintre ele au nevoz de reparaţie şi cum tre- 


bue împachetate pentru iamă, ca în primăvară, 
înaintea plecării în tabără, să le aveţii în bună stare. 


Cei mai buni colaboratori ai noştri sunt părinţii 
străjeriior, dacă ştim să-i convingem că şi noi 
dorim în aceiași măsură binsle fiului lor, ca şi ei. 

Ca să-i poţi convinge de valoarea morală a stră- 
duințelor tale, va trebui ca tu, şeful de cuib, să le 
faci o vizită, să te prezinți ca să te cunoască și 
să-i cunoşti. Făcându-le vizite îţi faci și o idee 
justă de condiţiile în cari trăeşte acasă fiecare stră- 
jer din cuibul tău. 

Cu ocazia acestor vizite poţi să faci, împreună 
cu străjerul vizitat, ocolul locuinței și al gospodă- 
riei. Așa, îți vei da mai bine seama ce muncă 
străjerească sar putea face cu ajutorul cuibului 
în acea gospodărie și vei vedea și dacă străjerul 
sa îngrijit să aibă un colț străjerese în odăița 
lui, sau pe perete, deasupra patului, cel puţin. Po- 
trivit situaţiei, îi vei da sfaturi (nu mustrări) și 
îl vei lăuda dacă ai găsit lucruri demne de laudă. 

Cu ocazia vizitei ce faci acasă la străjerii cui- 
bului, te poţi informa foarte bine dacă străjerui 
respectiv are un program de zi pentru timpul cât 
este acasă, dacă știe să-și împartă timpul și să-l 
întrebuințeze cu cât mai mare folos pentru pre- 
gătirea sa. 

Şi pentru ca, să poți da îndrumări, cu temeiu, 
străjerilor cuibului tău, nu uita să faci întâiu oco- 
lul casei tale, al gospodăriei tale și să faci întâiu 
tu tot ce ești gata să sfătueşti pe străjerii din cui- 
bul tău să facă. 

Intoamește-ţi întâi programul tău şi respectă-l 
cu sfințenie. 

Impreună cu sanitarul cuibului vei revedea con- 


iza 


ţinutul dulapului cu medicamente (trusei sani- 
tare) dacă îl aveţi, iar dacă nu, vă puteţi confec- 
ționa unul d:ntr'o cutie de lemn (vezi Carnetul 
Străjerului), contribuind fiecare cu câte o sticluţă, 
un borcănaș, un foarfece etc. Cumpărând și medi- 
camentele, veţi putea avea cele trebuitoare. 

Vă procuraţi în primul rând medicamentele cari 
sunt de trebuinţă pentru îngrijirea gazaţilor și 
pentru prevenirea efectelor rele ale gazelor, medi- 
camente pe cari o să vi le recomande la ședința, de 
apărare pasivă, comandantul sau medicul sto- 
lului, 


Vei căuta să faci ca fiecare străjer din cuibul 
tău să cunoască aceste medicamente (din văzute 
și pipăit) şi să știe cum și când trebue folosite. 

Regulele cari trebuesc urmate în caz de atacuri 
aero-chimice, pe cari le cuncaște azi tineretul tu- 
turor popoarelor, trebue să le cunoști și tu și stră- 
jerii tăi. 


/ 


Cum se păstrează zarzavaturile pentru iarnă: 


Fasolea verde. Se ia fasolea, se curăţă, se spală 
bine şi se pune în apă clocotită, sărată. Se lasă până 
se moaie, fără să se jupoaie pielița. Se strecoară și se 
pune în tăvi. După ce s'a copt pâinea, când cuptorul 
nu mai este prea ferbinte (se socotește tocmai bun, 
dacă, introducând mâna, nu ne îrige) se introduc tă- 
vile cu fasole şi se lasă până ce se răcește cuptorul. 
După ce fasolea sa uscat bine, se pune în săculeţe 
şi se păstrează la loc svântat. 

Iarna, înainte de a o pregăti la mâncare, c punem 
să se înmoaie în apă. 


Ardei grași verzi sau roşii. Se spală ardeii, li se 
scoate coada cu semințele, se pun în tăvi și se proce- 
dează la fel ca la fasole. 

Iarna se pun în apă să se înmoaie înainte de a-i 
pregăti. 


Mere, pere, cireși, vişine. Merele și perele se taie 
felii mai groase şi apoi se pun la cuptor pentru uscat, 
după procedeul de mai sus. 


Pătlăgele vinete. Se taie felii rotunde, groase cât 
un deget, se pun într'un vas cu apă. Se lasă să stea 


Caută să faci ca fiecare străjer din cuib să ştie a 
mânui masca, 

Şi acum, prietene şei de cuib, după ce ai citit cu 
atenţiune aceste câteva sfaturi, cari nu sunt decât 
o schemă, de lucru, caută să umpli această schemă 
cu bogăţia activităţii tale. 

Și, dacă vrei, serie-mi cum ai început lucrul, de 
ce greutăți te-ai lovit și cum ai știut să le întâm- 
pini și să ieși biruitor străjerește, pe deasupra tutu- 
ror greutăților. 

Felul tău de a munci, realizările tale pot să 
ne aducă lucruri noui, nebănuite, cari să servească 
drept exemplu şi altora și noi suntem doritori să 
găsim aceste exemple bune, să le scoatem la lumină, 
ca, să le poată urma și alţii. 

Iată de ce aștept cu mult drag scrisul tău, dragă 
şei de cuib care nu mă îndosse că ai citit rându- 
rile de mai sus, cu viu şi cald interes și te stră- 


duești să le aplici, pentru ca munca ta să fie cât 
mai rodnică, spre binele Ţării. 





o oră, apoi se svântă şi se pun la fel cu 


fasolea. 


în cuptor, 


E 
+ * 


Cum se face brânza de vaci, ca să fie cât mai bună 
la gust. Se smântânesc oalele, apoi cu o lingură luăm 
apă clocotită și amestecăm în chișleagul din oală: aşa 
fel ca să pătrundă până în fundul oalei. Se adaugă 
această apă, cam de două degete, peste chișleag. Se 
mai lasă oala lângă plită o jum. ceas, apoi se pune în 
săculeţ. Nu trebuie să se uite să seardă oalele în 
cuptor, înainte de a fi folosite. 

[i amuliră Gasmefe, unică! 


A poposit un înger lângă ușă 

Și peste fața tristă de cenuşă 

Ţi-a fluturat un zâmbet de'mpăcare 
Și te-a pornit spre albele hotare! 


Veni un porumbel pe lângă pat 

Ca să culeagă tristul tău oftat 

Și să-ţi îngheţe ultimul suspin y 
Peste zăpada. pânzelor de in... a 


A 
In jalnic ciripit de rândunică, că « 
Te-au plâns nepoţii toţi acum, bunică, bi 

Și sub icoană candeli și tămâie 

In urma ta aprinse-au să rămâie... 


De pe pereţi șervetele de în, 

ŢȚi-au scuturat mănunchiu de rosmarin, 
Și-un firicel uscat de busuioc, 

Din apa cu cărbunii dela foc 


Indurerai, privește cum descântă 

Spre faţa ta senină ca de sfântă!... 
«„Imă vin în minte zilele cu soare 

Când îmi puneai sulfină 'n scăldătoare, 


Să fiu la fel de albă ca un crin, 
Să nu mănţepemn viaţă nici un spin... . 
„Dar ţi-amuţi descântecul pe veci 
M 


Că astăzi pragul vămilor îl treci! 





Ți-au amuţit şi basmele, bunică, 

lar moartea îţi sărută mâna mică.!... 
Acum cei drugi ai tăi te aşezară 
Intr'un COŞciug ușor ca o vioară... 


Și azi, când pleoapa vieţii ţi s'a 'nchis, 
Te vede gândul meu ca întrun vis, € 
Cuminte, printre îngeri cum te sui 

Pe pragul lunei basme să le spui]... 





ELVIRA ZAMFIRESCU 





Culegerea și păstrarea fructelor 


Printre bogăţiile cu care Dumnezeu a dăruit ţara 
noastră sunt fructele. 


“Anul acesta, aproape în toate regiunile pomicole 
ale ţării, pomii stau încărcați de roadă. Fructele cele 
mai căutate sunt merele, perele și gutuile, — ele 
reprezintă o valoare foarte mare, fiind căutate atât 
în ţară, dar mai ales pentru export. 

Păcat însă că aceste fructe, a căror valoare se 
ridică la sute de milioane — și ar putea fi o ade- 
vărată bogăţie pentru pomicultori — se irosesc și 
se pierd aproape 20%, din cauză că majoritatea 
pomicultorilor nu ştiu cum să le recolteze și să le 
păstreze. De exemplu: unii le culeg necoapte, alții 
prea coapte ; la cules, unii le scutură iar alţii când le 
culeg le lovesc, le bat, le sdrelesc, le trântesc în co- 
șuri, le toarnă fără milă în grămezi sau le culeg 
pe timp ploios și alte multe greșeli de acestea, fără 
se știe că de modul cum sunt culese, depinde în 
mare parte păstrarea lor. 

Iată câteva sfaturi şi instrucțiuni asupra modului 
cum trebue să se culeagă și să se păstreze merele, pe- 
rele, gutuile etc. 

Orice pomicultor, înainte de a începe culesul, tre- 
bue să pregătească următoarele: 

a) Scările necesare, care vor fi de diferite dimen- 
siuni, 

b) Coșşurile în care culegem fructele și care tre-: 
bue căptușite cu pânză pe dinăuntru ; 

c) Mai multe aparate ds cules fructe, care se pot 
procura din comerț și sunt absolut necesare pentru 
a se culege cu ele fructele ce sunt depărtate pe 
crăci și la care nu putem ajunge cu mâna; 

d) Câteva prăjini de diferite dimensiuni, între 
2—6 metri, la care să se adapteze aparatele de cules 
fructele; 

e) Pregătirea camerelor sau pătulului în care se 
vor depozita fructele, imediat după ce sau cules 
din pom. 

Culegerea fructelor. Fructele se culeg mai îna- 
inte de a ajunge la coacerea deplină și anume atunci 
când ele sau colorat frumos, sâmburii sunt negri 
şi codița se desprinde cu ușurință de ramură. Cule- 
gerea să nu se facă niciodată dimineaţa când roua e 
încă pe fructe și nici pe timp umed, ploios sau după 





de GH. GĂBREANU 


ploaie, când merele sunt ude; dar nici în timpul zilei, 
când căldura soarelui este prea mare și fructele sunt 
înfierbântate. 

Recomand ca să se facă numai cu mâna culegerea 
fructelor, și cu foarte multă atenție, fără a strânge 
fructele între degete, căci prin strângere ele se pă- 
tează. Vom apuca fructul în mână, desprinzând uşor 
cu degetul, coada de ramură, fără a trage de el. 

Fructele se așează apoi ușor în coșuleţ, fără a fi 


aruncate dela distanţă și când coșul sa umplut, se 
lasă în jos cu ajutorul unei sfori; iar de aici se tran- 
sportă într'o cameră bine aerisită şi ventilată, făcân- 
du-se grămezi, a căror grosime să nu fie mai mare 
de maximum 50—60 cm. În grămadă fructele se a- 
şează ușor şi cu muită atenţie, spre a nu se bate. La 
așezarea în aceste camere vom avea în vedere ca 

ele să fie așezate pe varietăți, înlăturând pe cele 
mănate, lovite sau viermănoase,. 

In această cameră sau chiar în pătul, fructele tre- 
bue să stea neapărat cel puţin 20—30 zile; bine 
ar fi ca să rămână depozitate aci până ce vremea 
S'a răcit bine şi ne temem de îngheţ. Temperatura 
din această cameră să nu difere de temperatura de 
afară. Aci fructele, stând mai mult timp, se sbicesc, 
adică se evaporează apa din ele şi porii lor se închid. 
Să nu se pună nici odată fructele culese din pom, di- 
rect în pivniță. Aceasta e o mare greșală. 

După acest stagiu, fructele se ridică și se așează 
în pivnițe pe stelaje (paturi) făcute din lemn, con- 
struite special. Când le așezăm pe stelaje vom face 
şi standardizarea lor, punându-le pe varietăți și mă- 
rimi, făcând două, trei categorii. 

Merele, perele, gutuile care vor fi mănate, vier- 
mănoase sau lovite se vor vinde imediat sau trans- 
forma în marmeladă. 

In pivniță, pe steiajele anume construite, vom așeza 
numai fructele sănătoase care se pot păstra timp 
îndelungat. O condiție esenţială de care trebue să 


ținem cont este ca, în pivnițele (magaziile) unde 
păstrăm fructele, să nu se depoziteze butoaiele cu 
murături, varză sau alte zarzavaturi, care pot să 
transmită mirosuri sau mucegaiuri fructelor. De a- 
semenea vom fi foarte atenţi la aerisire, căutând să 
menţinem o temperatură cât mai constantă, — căci 
variaţiunile de temperatură strică foarte mult să- 
nătatea și faţa (culoarea) fructelor. 

Din când în când vom cerceta fructele așezate pe 
stelaje, înlăturând pe cele ce am observat că au pu- 
trezit sau prezintă mici pete, ce ne arată că fruc- 
tele sunt atacate. 

Operaţiunea aceasta de culegerea și păstrarea 
fructelor ar putea fi făcută cu multă uşurinţă și 
succes, de către tinerii străjeri și străjere. Ei, ur- 
cându-se sprinteni pe scări, pot culege cu rnultă în- 
demânare şi în cele mai bune condițiuni merele, 
perele, gutuile, care acum sunt gata de cules. 

Făcând aceasta, ar da dovadă că înțeleg rolul 
ce-l au în ridicarea pomiculturii, arătând lumii, că 
ei știu, nu numai să planteze și să îngrijească pomi, 
dar să le și valorifice cât mai bine fructele produse, 

Numismatica este 


învăţătura despre monete şi în 
special despre monetele vechi. Ea nu este o distrac- 
ție, cum cred unii, ci o ştiinţă și încă una dintre cele 


mai serioase, mai interesante și mai  tolositoare. Ea 
nu ne îmbogățește numai cunoştinţele despre istorie, 
geografie, arheologie, istoria artelor etc., ci contribue 
în bună măsură și la formarea şi înnobilarea carac- 
terului nostru. 

In special pentru țara noastră, numismatica are o 
importanţă deosebită. Cu ajutorul ei au fost desle- 
gate o mulțime de probleme, nu numai istorice, ci și 
lingvistice. Insemnătatea unor fraze ca: „a dat ortul 
popii“* sau „își arată arama“ şi altele, a fost lămurită 








Obiecte întrebuințate ca bani 
cu ajutorul numismaticei, după cum vom arăta cu 
altă ocazie. 
Numismatica este prin urmare folositoare oricărui 
cetățean cult, dar mai ales străjerilor, cari au cele 


mai multe ocazii de a găsi diferite monete, unele 
poate chiar de mare importanţă, cărora însă nu le pot 
da atenţia cuvenită dacă nu au pregătirea necesară. 

Am arătat că numismatica este învățătura despre 
monete. Moneta nu trebue, însă, confundată cu ba- 
nul, căci, pe când ban se numește, în general, orice 
obiect care se întrebuințează ca măsurător al valorii 
mărfurilor sau lucrărilor și care are putere de 
schimb, adică în schimbul lui se pot primi mărfuri, 
monetă se numeşte numai acel ban, care este făcut 
de regulă din metal. Banii de hârtie nu sunt monete. 

Valoarea monetei depinde de raritatea metalului 
din care este făcută. Cele mai întrebuințate metale 
pentru facerea monetelor sunt, încă din timpurile 
vechi, aurul, argintul şi arama, adeseori amestecate 
cu diferite alte metale 

Deoarece vechimea monetelor nu este mai mare 
de 2500—2600 de ani, este bine de ştiut care erau o- 
biectele de schimb — adică banii — care se între- 
buințau înainte de invenția monetei. Se ştie doar că 
mai multe popoare, între care mai ales Fenicienii, 
făceau comerț în stil mare, cu mult înainte de apa- 
riția monetelor. 

La început se făcea schimb între diferitele măr- 
furi, după trebuinţele fiecăruia. Mai târziu, anumite 
obiecte erau întrebuințate în mod obişnuit, pentru 
ca în schimbul lor să se primească mărfurile ne- 
cesare. 

Cele mai vechi și mai întrebuințate obiecte de 
schimb au fost vitele. După numărul vitelor se cu- 
noştea bogăția unei familii. In limba latină, banii se 
numesc pecunia, cuvânt care vine dela pecus, care 
înseamnă vită. Prin urmare, bani și vite erau noțiuni 
foarte apropiate. 

In unele regiuni se întrebuințau diferite alte lu- 
cruri, ca blănuri, scoici, sare, uleiu etc., după utilita- 
tea acestora în regiunile respective. 

Incă din vechime se întrebuința ca bani, după vite, 
mai ales aurul, argintul și arama, primele două din 
cauza frumuseţii şi rarităţii lor, iar arama din cauză 
că servea la facerea obiectelor necesare vieţii de 
toate zilele. 

Aceste metale se cântăreau de vânzător și cumpă- 
rător. Cu timpul însă s'a introdus obiceiul de a se 
întrebuința bucăţi de asemenea metale de o greutate 
constantă, așa că la cumpărare nu mai era nevoie de 
cântărirea lor; iar ca să se știe că ele sunt dintre cele 
cu greutate constantă, li se aplica o marcă. Aceasta, 
ca să inspire încredere, nu putea fi aplicată de ori- 
cine, ci numai de o comunitate sau autoritate cu- 
noscută și care de obiceiu era statul. 

Deoarece, pentru a se face față trebuințelor zilni- 
ce, era nevoie de asemenea bucăţi de metal de o va- 
loare mai mică, cu care să se poată face plățile măr- 





Bucată de aramă, marcată 


furilor de mică valoare, s'au pus în circulație și bu- 
căți mai mici, deasemenea stampilate și care stăteau 
într'o anumită proporție față de cele mari, obișnuite 
până atunci. 

S'a trecut apoi, treptat, la bucăţi tot mai mici, a- 
jungându-se în felul acesta până la moneta propriu 
zisă şi care a devenit repede vn mijloc universal 
de schimb. 

ILIE ŢABREA 

Alecu, vechi . experimentat străjer, văzându-l 
pe Costel, fratele lui de 5 ani, cu o pușculiță de bani 
în mână și vrând să-i dea o lecţie de economie, caută 
să-l încerce : 


— Ei, Costel, ce-ai să faci când so umple puş- 
culiţa ? 

— Am s'o sparg și am să găsesc în ea o mulțime 
de bani. 

— Bine ! Dar ce-ai să faci cu atâţia bani? 

— Desigur, mă voi duce să cumpăr o pușculiţă 
DOUĂ. 


X* 
In tabără e veselie. Străjerii, adunaţi în faţa cor- 

RIA ȘI EARESIO 


tului lui Petrică, se întrec în a-și povesti fel de fel 
de glume şi întâmplări. 

Lui Petrică, pasionat vânător (mai mult cu vorba) 
îi place să se laude cu isprăvile vânătorești. Venin- 
du-i rândul, începe să povestească : 

— Abia pornisem de 15 minute după vânat și pri- 
mul iepure întâlnit în cale cade mort în fața mea, la 
o. distanţă de numai 20 metri... 

Sandu, văzându-l că începe să se laude, îl între- 
rupe cu prefăcută mirare : 

— "Toate ca toate, măi Petrică, dar n'aș fi crezut 
că şi iepurii... se sinucid! 





Cura de fructe 


de Dr. I. TOMESCU 


Am auzit cu toţii că e bine să facem cură de 
fructe, și sunt foarte mulți cei ce aşteaptă vremea 
„fructelor spre a urma această cură. 

Fără îndoială că această obișnuință este folosi- 
toare organismului nostru, cu atât mai mult, cu cât 
după mâncările grele de iarnă sau toamnă târzie, 
cu carne, conserve și multă grăsime -— necesară 
pentru producerea de calorii şi energie —, primă- 
vara, vara și începutul toamnei ne putem schimba 
felul de alimentare prin felurite zarzavaturi și multe 
fructe. 

Din această schimbare de regim folosește sănăta- 
tea, deoarece, atât zarzavaturile cât mai cu seamă 
fructele conţin, pe lângă alte substanţe hrănitoare și 
necesare corpului, foarte multe vitamine (vom vorbi 
de ele într'un alt articol). 

Fructele sunt alimentele energiei prin bogăţia lor 
în hidrocarboni, iar, prin gustul lor delicios, consti- 
tue modul cel mai plăcut de a înghiţi cantităţi mari 
de zahăr. 

Aproape toate fructele se mistue ușor și se pot 
consuma în cantitate mică și de cei cu stomacul sau 
intestinele bolnave. 








Fructele e bine să fie consumate crude, deoarece 
preparate în bucătărie pierd o mare parte din vi- 
tamine. Crude, sunt socotite printre alimentele o- 
crotitoare ale organismului pentru conținutul lor de 
minerale — fier, fosfor, iod, unele chiar calciu --— 
şi pentru marea cantitate de vitamine. 

Pentru ca fructele crude să-și dea întreaga lor 
valoare, e bine să fie consumate mumai când sunt 
bine coapte, formând atunci o hrană vie. 

Deoarece conţin multă celuloză, fructele sunt 
bune în cazuri de constipaţie; după cantitatea de 
celuloză știm care se mistue mai ușor; astfel : stru- 
gurii, portocalele și piersicile se digeră mai lesne; 
merele, perele, caisele și prunele; mai greu, iar nu- 
cile, alunele, migdalele și fisticurile, foarte greu. 

Persoanele bolnave consumă fructele sub formă 
de compot sau coapte, căci le mistue astfel mai bine. 

Din cele spuse mai sus vedem că fructele'sunt a- 
limente nu numai plăcute, dar și folositoare orga- 
nismului, deaceea vă îndemnăm să vă bucuraţi de 
vremea fructelor şi să mâncaţi cât mai multe, res- 
pectând și ținând seamă și de indicațiile următoare: 

Cireşele, se mistue ușor, sunt răcoritoare și ne io- 
losesc la normalizarea scaunelor. 

Se dau la cei cu gută şi cu gânduri negre (neu- 
rastenici). Se pot consuma fără nici un risc, 2 kg. 
zilnic la masa de prânz. 

Merele mâncate crude sunt răcoritoare, mai ales 
cele cu gust acrișor, deoarece conțin destulă apă. 
Sunt hrănitoare, conțin suficient zahăr și mai sunt 
și laxative. 

Folosim în întregime calitățile merelor dacă le 
mâncăm bine coapte. 

Dacă le mâncăm crude (verzi) ne putem îmbol- 
năvi de intestine, apoi nu le suportă toate stomacu- 
rile ; deaceea le mestecăm bine, cu multă salivă, 
pentru a ușura mistuirea lor de sucul gastric. 

Cei ce suferă de obicei de stomac sau intestine le 

mănâncă coapte sau compot (adăugindu-le zahăr, 
devin şi mai hrănitoare). 

Bolnavii de diabet nu mănâncă mere (au zahăr). 

Merele se consumă cu coaje cu tot, dar trebuesc 
bine spălate. 

Perele au cam aceleași indicaţiuni şi foloase pen- 
tru noi ca și merele. Perele cu carnea prea făinoasă, 
se mistue foarte greu. 

Căpșunile sunt foarte bune şi răcoritoare dar mai 
ales ca diuretice. Se dau celor cu gută, ajutând la 
spălarea rinichilor. 

Cantitatea pe zi este de !2 kg. la o masă. Pei- 
soanele ce au avut sau suferă de diferite urticarii 
(blânde sau mâncărimi pe piele) sau eczeme, este 
indicat să nu mănânce deloc căpşuni sau fragi. 

Căpşunile se servesc spălate înainte de a le rupe 
codița şi se pot prepara cu zeamă de portocale sau 
lămâe cu puţin zahăr. 

Pepenele se mănâncă pentru că are foarte multă 
apă, recomandabil deci pentru spălarea rinichilor, 
dar cantitatea mică de zahăr, (faţă de volum) îl face 
prea puţin hrănitor. 

Bun pentru cură este numai pepenele verde; cel 
galben, deși foarte gustos, este greu de digerat. 

Cel galben, când este și necopt, prilejuește diaree 
și indigestii, ce pot fi însoțite de febră atunci când 

copiii mănâncă fructe şi beau apă. 

Se poate mânca fără teamă, 4—46 felii pe zi. Cine 
vrea să facă cură de pepene, trebuie să micșoreze 
din restul mâncărilor, pentru a le înlocui treptat cu 
pepene. 

Nu au voe să consume pepene cei cu tensiunea 
arterială mărită, căci apa o mărește și mai mult, 
putând duce la diferite accidente. 

Strugurii conţin dizolvate în compoziţia lor toate 
principiile alimentare, gata pentru a fi absorbite de 
intestine, în forma și cu calităţile cele mai potri- 
vite unei perfecte absorbţii. 

Sunt foarte hrănitori, având o mare cantitate de 
zahăr (glucoză și levuloză). 

Cura de struguri se face consumând numai zeama 
lor; datorită marei proporţii de glucoză, zeama de 
struguri este alimentul cel mai potrivit pentru fur- 
nizarea energiei musculare, cardiace și nervoase, 
fiind deci foarte indicată peniru cei ce muncesc ma- 
nual sau intelectual. 

Zeama de struguri este și un aliment necesar bă- 
trânilor, convalescenților, neurastenicilor, surmena- 
ților şi copiilor. 

Cantitatea zilnică este dela o jumătate de ker. 
până la 2 kg. timp de 5—6 săptămâni. 

Se face însă o mare greșală: se mânăncă mari 
cantități de struguri la sfârşitul unor mese copioase, 
bogate şi ele în zahăr, amidon şi hidrocarburi, în- 
greunând astfel digestia şi neajutând deloc normaia 
consumare internă a glucozei din struguri. In toate 
slăbiciunile organelor digestive, zeama de struguri 
esie foarte indicată deoarece nu mai are nevoie să 
fie prelucrată, deci nu mai obosește stomacul. 

Copiii, chiar cei sugari, pot fi hrăniți cu zeamă de 

struguri. Chiar diabeticii, după statul medicului, pot 
consuma o cantitate limitată din acest minunat 
fruct. 





, 








CI SA 


Prof. |. Simionescu: In lungul 
graniței 


Cu neobosită strădanie și cu multă dragoste pentru 
tineret, d-l prof. Ion Simionescu „a cărui fecunditate, 
ajutată de o îndelungă experienţă, contribue con- 
tinu la sporirea materialului de cunoaștere a Ţării, 
a dat la lumină de curând o nouă carte. Este a doua 
din colecția „PITORESCUL ROMÂNIEI“, colecţie 
inaugurată cu vol. „Dela Dunăre la Mare“. Noul vo- 
lum, întitulat „In lungul graniţei“, are scopul bine 
definit de a prezenta regiunile locuite de români, 
chiar în afară de granița delimitată geografic, pe 
hartă. lată ce spune în această privinţă d-l Prof. Ion 
Simionescu, în Introducere : 

„Granița actuală politică, nu corespunde și cu cea 
etnică. 

Aproape nu e colț din jurul României, unde linia 
despărțirii de vecini, 'uneori trasă arbitrar, să nu 
treacă prin românimea dela periferia ţării. 

Dacă geometric conturul României este o largă 
elipsă apropiată de un cerc, din punct de vedere 
etnic, în jurul sâmburelui compact de Români, se 
prelungesc protuberanțe uneori până la mari depăr- 
tări de granița actuală, ca o aureolă. 

Cunoaşterea graniţei, mai ales în împrejurările ac- 
tuale ,se impune oricărui român. Nu trece numai 
prin ţinuturi frumoase, felurite ca aspect, dar şi prin 
locuri în care românismul sa păstrat neatins, din 
toate punctele de vedere. 

Un drum în lungul ei nu reprezintă numai un ca- 
leidoscop de forme pământeşti, ci și variate pagini 
din trecutul sbuciumat al poporului ori mozaic de 
ancestrale manifestări etnice“. 

Urmărind planul propus, d-l prof. Simionescu ur- 
mărește de-alungul cărții „sub forma atractivă de po- 
vestire a unei excursii de cercetări și observații, în- 
treg conturul României, luând ca punct de plecare 
Baziaşul și continuând în lungul ei, granița de apus. 
Drumul trece apoi dela Arad la Satu Mare, continuă 
prin Maramureș, pe valea Ceremușului, apoi coboară 
pe Nistru în jos, parcurge țărmul mării, străbătând, 
în fine, granița de Sud, printre dealurile dobrogene 
și de-alungul Dunării „până la punctul de plecare. 

Fondul atât de interesant, îmbrăcat într'o formă 
cât se poate de plăcută și uşoară, face din cartea 

„Im lungul graniței“ o lectură pe cât de atractivă pe 
atât de folositoare mai ales tineretului dornic de a-și 
cunoaște cât mai amănunțit Ţara, cu toate frumuse- 
țile și bogăţiile ei. 

Fragmentul „Ţara Oașului“, din corpul revistei e o 


grăitoare dovadă în acest sens. 
A. CHIRESCU 


Vieţile Sfinților, prelucrare de 
Al. Lascarov-Moldovanu (vol V) 


Dacă privim un calendar, vedem că fiecare zi este 
închinată unui sfânt. De cele mai multe ori însă citim 
cu îndiferenţă aceste nume şi nu ne dăm seama că 
ele au fost purtate de oameni împodobiţi cu prea fru- 
moase însușiri. Tocmai mulţumită acestor virtuţi, pe 
care le-au dovedit, cu prisosinţă, în lupta lor pentru 
apărarea și răspândirea credinţei, biserica i-a procla- 
mat sfinți şi le-a închinat câte o zi pe an, pentru a 
le prăznui amintirea şi a-i da ca pildă urmașilor. 
De aceea se cuvine ca fecare bun creștin, deci şi ti- 
neretul nostru străjer, să cunoască vieţile lor atât de 
bogate în jertfe şi altruism. 

Prea bine cunoscutul scriitor, d-l Al. Lascarov- 
Moldovanu, cu deosebitul d-sale talent literar şi cu 
sufletul său profund creștin, a alcătuit volumul de 
mai sus, al 5-lea în serie, povestindu-ne vieţile sfin- 
ților, sărbătorite între 1 lulie şi 22 Septembrie. 

Ca şi cele anterioare, această carte e de mare preț 
şi o recomandăm cu căldură străjerilor noștri. 


A. $. Goia: Mijloace de activi- 
tate în cuib 


Multe și folositoare sfaturi conţine această bro- 
sură, menită să devie o călăuză a șefului şi a camo- 
razilor săi din cuib. In ea ne arată autorul, cu bo- 
gata-i exrierienţă şi cu darul său bine cunoscut de a 
expune, în ce ar consta o parte din îndatoririle șe- 
jului de cuib, schiţând totodată câteva îndeletniciri 
colective străjereşti, precum: plimbări, vizite, şedinţe 
la străjeri acasă, jurnalul sau cronica cuibului, ser- 
viciul de zi al cuibului pe centurie, excursia, cum să 
folosim timpul liber, biblioteca cuibului etc. 

E o carte bună și o recomandăm străjerilor, în 


special șefilor de cuib. 
C. BOTEZATU 





Primele cursuri și concursuri 


Din ce în ce educaţia străjerească devine mai com- 
pletă, din în ce temeliile ei sunt mai trainice, dove- 
dind tuturor că tineretul acestei țări este serios pre- 
gătit pentru viața care din zi în zi este mai grea. 

Pe lângă educaţia națională sufletească, Straja Ţă- 
rii nu neglijează nici pe cea a trupului, ţinând să a- 
plice astfel dictonul acela a cărui repetată întrebuin- 
țare nu l-a banalizat, ba încă i-a dat tărie : 

„Minte sănătoasă în corp sănătos“. 

La începutul verii, sute de mii de trupuri, animate 





de cea mai pură sportivitate, sau încordat pe are- 
nele sportive din toate colțurile țării, disputându-și 
întâietatea în frumoase întreceri sportive. 

Acestea au fost concursurile din cadrul săptămânii 
străjerilor; au urmat apoi pentru străjeri două luni 
de repaos, pe care mulţi dintre ei, ascultând sfatul 
comandanților, le-au petrecut în mijlocul naturii, 
trăind viaţa atât de frumoasă și de sănătoasă, de 
tabără. 

Pentru străjerii din marile orașe, care aveau la în- 
demână ape curgătoare sau stranduri, Straja Ţării a 
avut grijă şi le-a organizat cursuri și concursuri de 
înnot. 

Innotul, dragi străjeri, este alături de atletism și 
ski, cel mai complet, sănătos și util sport. 

Este complet pentrucă, practicându-l îți pune în 
funcţiune toată musculatura corpului, desvoltându-l 
astfel în mod armonic. 

Este sănătos pentrucă, pe lângă curăţenia corpu- 
lui, ordonează circulația şi respiraţia şi, însfârșit, 
este util căci graţie lui te poţi salva, dar mai ales 
poţi să ajuţi pe cel ce nu ştie să înnoate. 

Pentru aceste motive Straja Țării i-a acordat toată 
atenția și l-a introdus în programul străjeresc. 

străjerești de innot 


Ca un prim pas, a organizat în această vară o ta- 
bără la Mamaia, unde străjerii din toate colțurile ță- 
rii au învăţat înnotul şi canotajul, iar la București, la 
strandul Obor, o școală de înnot, care a funcționat de 
la 3 Iulie până la 3 Septembrie, şcoală la care au în- 
văţat să înnoate un număr de 825 străjeri și ale că- 
rei cursuri s'au încheiat printr'o frumoasă serbare, 
desfășurată în ziua de 3 Septembrie, în prezența 
Domnului Comandant al Străjii Țării, a oficialităților 
sportive precum și a unui numeros grup de străjeri. 

Timp de două ceasuri, tineretul străjer, condus cu 
pricepere de patru instructori, a demonstrat celor 
prezenţi cum se învață înnotul, schema unei ore de 
înnot, pornind dela gimnastica pregătitoare pe uscat 
și terminând cu concursurile. 

Minunatele progrese realizate de străjeri au dove- 
dit că înnotul este un exercițiu fizic care se potrive- 
şte de minune tineretului și că practica lui, pe lângă 
că este folositoare, dar e și plăcută și că, din această 
fericită imbinare a utilului cu plăcutul, rezultatele 
nici nu puteau să fie decât cele mai bune. 

Cursurile din această vară, modeste începuturi de 
organizare a înnotului în rândurile tineretului, au 
insemnat pentru străjeri o nouă preocupare, care se 
adaugă la programul lor de vară. 

Cu această ocazie Domnul Comandant al Străjii 





Țării a ţinut o cuvântare în care a mulţumit acelor 
cari au prilejuit acest moment fericit străjerilor ră- 
mași în Capitală pe timpul vacanței. „Un nou drum 
s'a deschis pentru tineretul nostru. Până acum s'a 
neglijat a se da importanța cuvenită acestui sport al 
înnotului, care cuprinde un exercițiu fizic complet 
și atât de util. 





O colaborare strânsă între Straja Ţării și organele 
de specialitate ale acestui sport va duce la cele mai 
bune rezultate. 

Sunt fericit că Federaţia română de înnot a înțeles 
mai dinainte gândul Străjii Ţării şi ne-a ajutat la 
realizarea acestor concursuri de înnot, — cari consti- 
tue pentru străjeri un început promiţător. 

Am asistat, la Constanţa, la serbările marinei și 
am văzut ce sa putut realiza într'o lună de muncă 
asiduă, pornită din nestrămutată convingere. 





Am venit aici pentru a-mi da seama de ce s'a lu- 
crat şi, după modul cum se prezintă străjerii Capita- 
lei, sunt convins că ne afiăm pe drum bun și sănătos. 

Realizările din acest an trebue să ne îndemne să 
perseverăm pe această cale, — care va însemna 0 iz- 
bândă în plus pentru tineretul românesc. Innotul e- 
ste un sport care desvoltă atât latura fizică cât și 
cea psihică, este o joacă, dar în acelaș timp şi un pri- 
lej de oţelire. 

Felicitând Falanga, Legiunea București, Federaţia 
română de înnot, și mulțumind primăriei II Negru, 
pentru înțelegerea acordată, vă zic la toți: Sănătate!“ 


„Dăm mai jos rezultatul concursurilor străjerești de 
înnot : 


25 METRI liber, străjeri 


Seria 1 
Dumitru Raul 16 s. 8 
Ozon Titus. 
Seria II 
Cucu Vili 21 s.5 
Dobre Gh. 
Seria III 


Adochita 18 s. 
Paloșan P. 


25 METRI BRASSE, străjeri 


Seria I 
Marcociu C. 25 s. 8 
Bernard T. 
Seria II 
Slăvescu 23 s. 
Diaconescu. 
Seria IlI 


Dumitriu 25 s. 
Scolnic. 


50 METRI LIBER, străjeri 


Seria 1] 
Stoica 1. 43 s. 2 
Hitai A. 

Seria II 
Ganga 1. 42 s. 
Șandru N. 43 s. 

Seria III 
Pruchter 1. 39 s. 
Săvescu N. 

Seria IV 


Stănescu A. 43 s. 8 
Caracaş $. 





Șandru N. 41 s. 
Marinescu 1. 


50 M. BRASSE 
Popescu C. 41 s. 
Stănescu A. 

100 M. LIBER 
Stăncel 1 m. 39 s. 
100 M. BRASSE 


Petricu 1 m. 46 s. 

1. JOC ALFABETIC 


Cu B mă poartă străjerii 
Cu C mă poartă soldaţii 
Cu 1 sunt o plantă uscată 


Deslegările jocurilor din n-rul 7—8 
al revistei 


1. JOI IN TRIUNGHIU 


Cu M acopăr faţa ori cui TABARA 
Cu P sunt de mâncat APUNE 
BUNA 
2. DUBLU PATRAT ANA 
R E 
1 A 
o . . = Grădină 2. ARITMOGRIF 
o . . e. = Continent CUIB 
o . . «* =  'Tact STRĂJERA 
o. -. e = Pau Andi PREZENT 
eu indian TINUTURI | 
o . . . - In port ADUNARE 
o . . . - Imediaţ TABĂRA 
I 
e e. . «e Porţi si-a e A A 
e . . e. - |: rugăciune 
Ă 3. ȘARADĂ 


Dela 1—2 = O calitate a străjerei 

3. DESEN CU TALC 

ua 2 Oct 1938 a încetat din viaţă, consilierul regal 
Mareșalul Al. Averescu, fost — în mai multe 
rânduri — ministru și preşedinte al consiliu- 
lui. In timpul războiului pentru întregire, a 
condus -— cu glorie — mai multe armate, a- 
tât la Dunăre cât şi în Carpaţi. 

La 9 Octombrie 1691, cronicarul Miron Costin este 
ucis de Constantin Cantemir, Domnitorul 
Moldovei, din cauza politicei sale tilopolone. 

10 Octombrie 1394 a avut loc marea bătălie dela 
Rovine, la Sud de Craiova, bătălie în care 
trupele turceşti, conduse de Baiazid Fulgerul, 
au fost distruse de oastea domnului muntean 
Mircea cel Bătrân. 

La 13 Octombrie 1916 a murit, în spitalul dela Pa- 
latul Regal din Bucureşti, generalul Draga- 
lina care fusese grav rănit în luptele ce sau 
dat în munţii Cernei, 

la 16 Octombrie 1939, Majestatea Sa Regele Carol 
al II-lea împlinește vârsta de 46 de ani. 

La 25 Octombrie 1521 s'a născut Măria Sa Marele 
Voevod Mihai de Alba Iulia. 

La 26 Octombrie 1497, Ştefan cel Mare învinge oas- 

tea polonă, condusă de craiul loan-Albert, la 

Cosmin, după ce acesta încercase zadarnic să 
cucerească Suceava. 

ia 21 Octombrie 1916 se atinge punctul culminant 
al bătăliei dela Jiu, în care se distinge cerce- 
taşa eroină Ecaterina Teodoroiu. 

l.a 28 Octombrie 1599 ars loc bătălia dela Șelim- 
berg, lângă Sibiu. Ungurii, conduși de Andrei 
Bathory sunt înfrânți iar conducătorul fuge, 
ascunzându-se prin păduri. Mai târziu este 
prins și decapitat de un Secui. 

La 29 Octombrie 14957, Vornicul Boldur, urmărind 
resturile armatei polone înfrânte la Cosmin, 
le ajunge și le bate la Lenţeşti, dincolo de 
Prut. 

la 29 Octombrie 1875 s'a născut Regina Maria. Peste 
63 de ani, în aceași zi, inima celei care a fost 
mama tuturor celor obidiţi, a fost înmormân- 
tată la Balcic, contorm dorinţei marei dispă- 
rute, în prezența M. S. Regelui, a Măriei Sale 
Marele Voevod Mihai și a întregei familii 
regale. 

La 29 Octombrie 1922 a murit marele patriot arde- 
lean Andrei Bârseanu. 

GRIGORE DASCALU 


CĂTRE COMANDANȚI ȘI STRĂJERI 


REVISTA „DE STRAJA“, în dorinţa de a 


strânge rândurile străjerilor în jurul ei, tace 


cunoscut d-lor comandanţi, d-nelor și d-relor comandante, precum și tuturor străjerilor și străjerelor, 


că pentru a da cât mai multă viaţă şi variaţie cuprinsului fiecărui 


tuturor, în cadrul rubricilor fixate. 
Astfel, ni se vor trimite: 


număr, solicită colaborarea 


— Articole și fotografii privind cele mai de seamă realizări străjerești locale. 
— Articole tehnice: cum și ce trebuie să lucreze străjerii și străjerele. 
—— Articole şi fotografii reprezentând diferite colţuri şi aspecte pitorești din ţară. 


— Fotografii, desene, schițe făcute de străjeri. 


— Folklor: cântece populare, bucăţi muzicale specitice regiunii respective etc. 
Având în vedere că revista De Strajă caută să oglindească, în primul rând, spiritul practic 
străjeresc, atragem atențiunea colaboratorilor să pună accentul întâi pe această lature, lăsând con- 


tribuţia literară pe al doilea plan. 


'Toate colaborările se vor trimite direct Străjii Tării, Direcţia Propagandei, Calea Victoriei 52, 


Bucureşti. 

